Naši občania nám prostredníctvom internetovej petície zaslali viac ako 1,3 milióna odkazov na zmenu tohto hanebného plytvania ich daňami. (hovorí o nákladoch spojených s viacerými sídlami Európskeho parlamentu v Bruseli, Štrasburgu a v Luxemburgu, pozn.)

Všetky dostupné zdroje hovoria o takmer 1,3 milióna podpisov pod spomínanou petíciou a nie viac ako 1,3 milióna, ako tvrdí Jaroslav Paška. Jeho výrok hodnotíme nepravdivý, pretože sa ním snaží zlepšiť svoju argumentačnú pozíciu. V samotnej dôvodovej správe k návrhu uznesenia , ku ktorému sa Paška vyjadruje, sa píše, že "... prostredníctvom ... petície, ktorú podpísalo 1,27 milióna európskych občanov, opakovane žiadal zmenu súčasného stavu ... " . Paška teda rekapituluje údaj z prerokovávaných dokumentov, a navyše ho uvádza nepresne. V súvislosti s fungovaním viacerých sídiel Európskeho parlamentu bola vyhlásená petícia za zámeom, aby jediné oficiálne sídlo EP bolo v Bruseli. Autorkou petície je švédska ministerka pre európske záležitosti Cecília Malmströmová. Pod petíciu sa od roku 2007 podpísalo 1,27 milióna ľudí. Okrem iného 75% členov EP podporilo zrušenie druhého sídla. Údaj "1,27 milióna" alebo "takmer 1,3 milióna" prinieslo viacero zdrojov v čase, z ktorého pochádza overovaný výrok J. Pašku (19. novembra 2013). Skupina poslancov EP, ktorý presadzujú zavedenie spoločného sídla EP, na svojej oficiálnej stránke SingleSeat.eu uvádza, že petíciu podpísalo 1,27 milióna občanov. Europoslankyňa Glenis Willmott na svojom blogu z 18. novembra 2013 píše o takmer 1,3 milióna Európanov, ktorí podpísali petíciu. Denník The Telegraph písal 14. októbra 2013 rovnako o "takmer 1,3 milióna Európanoch". Dátum zverejnenia analýzy: 16.01.2014 Naspäť Nahlásiť chybu

návrhu uznesenia
SingleSeat.eu
blogu
písal


Všetci dobre vieme, že podpora pána prezidenta Putina je veľmi vysoká v ruskej federácii.

Ruská mimovládna agentúra Levada Centre pre prieskum verejnej mienky uvádza, že v októbri 2024 dosiahla verejná podpora Vladimira Putina 87 %. V porovnaní s obdobím pred ruskou inváziou na Ukrajinu ide o nárast, keďže vo februári 2022 dosahovala podpora prezidenta Ruskej federácie podľa Levada Centre 71 %. Medzinárodné ľudsko-právne organizácie dlhodobo poukazujú na porušovanie práv a slobôd občanov v Rusku, preto existuje dôvodný predpoklad, že respondenti v prieskumoch verejnej mienky nevyjadrujú svoj skutočný názor. Prieskumy verejnej mienky od Levada Centre však používajú rešpektované zahraničné médiá, ako BBC , Guardian , Financial Times , Politico , CNN , Washigton Post , či New York Times . Rovnako tak prieskumy verejnej mienky považujú za vieryhodné aj ruské mediálne portály Meduza a Novaya Gazeta .

Vierohodnosť údajov o popularite ruského prezidenta narúša negatívny stav občianskych a politických práv v krajine. Organizácia Freedom House , ktorá sa zaoberá stavom politickej slobody vo svete, vo svojej výročnej správe o stave slobody v Rusku uvádza, že štátna propaganda a politické represie majú vážny vplyv na otvorenú diskusiu v krajine. Podľa organizácie došlo od začiatku ruskej vojenskej invázie na Ukrajinu v roku 2022 k pritvrdeniu represií voči domácej občianskej opozícii proti vojne. Freedom House do konca roka 2023 evidovala , že Rusko zatklo 20 000 občanov, ktorí vyjadrili nesúhlas s vojenskou inváziou Ukrajiny. V krajine podľa organizácie v súčasnosti neexistuje žiadna sloboda vyjadrenia nielen na verejnosti, ale ani v osobných konverzáciách. Štát na svojich vlastných občanov používa robustný pozorovací systém v offline aj online priestore. Freedom House v indexe slobody, ktorý meria širokú škálu politických, občianskych aj osobných slobôd, udelil Rusku 13 zo 100 bodov, čím krajinu zaradil medzi neslobodné štáty.

Podľa ruskej ľudskoprávnej skupiny OVD-Info boli v roku 2023 začaté trestné konania súvisiace s protestnou činnosťou proti vojne voči 748 obvineným. Organizácia Human Rights Watch uviedla, že ruské orgány používajú trestné obvinenia za účelom potláčania protestných prejavov.

Levada Centre
dosahovala
BBC
Guardian
Financial Times
Politico
CNN
Washigton Post
New York Times
Meduza
Novaya Gazeta
Freedom House
správe
pritvrdeniu
evidovala
neexistuje
používa
udelil
OVD-Info
Human Rights Watch


andgúowirengworngaúworng (hovoril o ondrejovi, pozn.)


Dlhé roky predtým sme počúvali o tom ako policajné zložky, prokuratúra alebo sudcovia zlyhávajú, dnes sa deje to, že mnohí vysokopostavení predstavitelia justičných orgánov sú vyšetrovaní, sú obvinení, niektorí z nich už aj odsúdení...

Polícia a prokuratúra roky čelili kritike, že si nevedia poradiť s korupciou resp. stíhaním tzv. veľkých rýb. Mnohí sudcovia a vysokopostavení justiční funkcionári dnes čelia obvineniam, niektorí sedeli či sedia vo vyšetrovacej väzbe. Tvrdenie Zuzany Čaputovej hodnotíme ako pravdivé. Robert Kaliňák v roku 2016 povedal , že „na to, aby sa stíhala korupcia na najvyšších poschodiach, by ju museli tí najvyšší predstavitelia páchať.“ Odpovedal tak na otázku, prečo na Slovensku neprebiehajú stíhania na najvyšších poschodiach politiky. „Počet odsúdených za korupciu klesol v posledných dvoch rokoch oproti prvej polovici dekády o pätinu a aj v tých prípadoch ide len o malé ryby, z ktorých 94% dostane len podmienečný trest. Takmer polovica odsúdených za korupciu sa týka úplatkov do sto eur,” konštatovala v roku 2017 Transparency Slovensko. Vyšetrovaní sudcovia a justiční funkcionári Za posledný rok boli Národnou kriminálnou agentúrou zadržaní a obvinení viacerí vysokí štátni či justiční funkcionári. Medzi prvých patrila bývalá niekdajšia štátna tajomníčka ministerstva spravodlivosti Monika Jankovská (nominantka Smeru-SD), ktorú po priznaní prepustili do domácej väzby. V marci 2020 NAKA zatkla 13 sudcov v akcii Búrka . Nasledovala akcia Plevel v septembri 2020, pri ktorej boli zatknutí ďalší sudcovia, či predsedníčka Krajského súdu. Pri akcii Víchrica v októbri 2020 NAKA zatkla štyroch sudcov. Obvineným z trestnej činnosti je aj bývalý špeciálny prokurátor Dušan Kováčik. Vo väzbe ako obvinení sedia aj niekdajší policajní funkcionári Tibor Gašpar, Robert Krajmer a Peter Hraško. Bývalý žilinský sudca a niekdajší predseda Okresného súdu Pavol Polka sa s prokurátorom dohodol na podmienke a peňažnom treste 150-tisíc eur.

povedal konštatovala priznaní prepustili Búrka Plevel Víchrica Obvineným sedia dohodol


Z opatrení, ktoré navrhujeme, pán Mečiar, sme to kvantifikovali, že koľko by tie opatrenia stáli naviac ročne a vychádza to do päť miliárd korún. Viete, koľko mala vaša vláda naviac oproti druhej Dzurindovej vláde? O 755 miliárd slovenských korún. Nárast verejných výdavkov za roky 2006 až 2010 oproti rokom 2002 až 2006 bol 755 miliárd slovenských korún. Slovenská vláda mala naviac o 35% zdrojov v priemere v EU to vzrástlo len o 18%...

Aspoň podľa našich prepočtov založených na spočítaní výdavkov rozpočtov štátu. Za obdobie druhej Dzurindovej vlády sme označili rozpočty z rokov 2003, 2004, 2005, a 2006, Fico skladal rozpočty na roky 2007 (zdroj čísiel po rok 2007 tu (.pdf)), 2008 , 2009 a 2010 . Na druhú Dzurindovu vládu teda vychádzajú výdavky vo výške 1216 mld. SKK, na Fica 1631 mld. SKK, čo je nárast o 415 miliárd. Pri spriemerovaní rozpočtov za štyri roky mal Fico „k dispozícii“ o takmer 34 percent viac výdavkov ako mal Dzurinda. Aký je priemer EU ale nevieme.

tu


Teraz je komisia (k voľbe policajného prezidenta, pozn.), kde sú rôzni ľudia, samozrejme pani prezidentka tam nemá svojho človeka… aj teraz komisia navrhne, ak sa dá, troch, štyroch, piatich kandidátov. Výbor ich vypočuje, to je aj verejné vypočutie, výbor ich vypočuje, odporúča ministrovi, momentálne ministerke vnútra, kandidátov a pani ministerka sa rozhodne, ide s tým kandidátom alebo s tými kandidátmi na vládu. Bodka. Tak navrhujete to isté, čo sme fakticky robili.

Spôsob, výberu policajného prezidenta, ktorý navrhuje PS/Spolu, je síce mechanizmom podobný ako ten dnešný. Je v ňom však oveľa viac (od polície) nestranných prvkov „zvonku” (nominantov rôznych mocí v štáte), ktoré výber šéfa polície otvárajú širšej odbornej verejnosti - nielen „ policajným kruhom”. Porovnanie Bélu Bugára preto hodnotíme ako zavádzajúce. Koalícia PS/Spolu chce zmeniť spôsob výberu policajného prezidenta. Uchádzačov by hodnotila komisia, v ktorej by sedeli zástupcovia za prezidentku, ombudsmanku, Ministerstvo vnútra, políciu a poradného orgánu vlády pre mimovládne organizácie. Poradie uchádzačov by komisia po verejnom vypočutí posunula ministrovi vnútra, ktorý by oň nemusel dbať, no musel by to zdôvodniť. Dnes pri výbere policajného prezidenta uchádzačov hodnotí komisia, do ktorej patria dvaja nominanti ministra vnútra a jeden nominant generálneho prokurátora, aktuálneho policajného prezidenta, riaditeľa Úradu inšpekčnej služby, rektora Akadémie Policajného zboru a policajných odborov. Komisia odovzdá vyhodnotenie ministrovi, ten z neho vyberie najmenej troch uchádzačov a predloží ich parlamentnému výboru pre obranu a bezpečnosť. Po verejnom vypočutí výbor odporučí ministrovi jedného alebo viacerých kandidátov na policajného prezidenta. Ak výbor neodporučí nikoho, minister vyhlási novú súťaž. Rovnako tak vtedy, keď sa rozhodne nevymenovať žiadneho z výborom odporúčaných kandidátov.

chce sedeli posunula hodnotí predloží vypočutí


..dnes tu máme rozhodnutie Ústavného súdu, ktoré hovorí, že on(prezident, pozn.) je povinný menovať(ústavných sudcov,pozn.).

Andrej Danko odkazuje na rozhodnutia senátu a pléna (.pdf) Ústavného súdu, ktoré vznikli počas pretrvávajúceho konfliktu medzi prezidentom a nevymenovanými kandidátmi na ústavných sudcov. Senát Ústavného súdu rozhodol ešte v roku 2015 v prípade sťažnosti troch nevymenovaných kandidátov na ústavných sudcov, že rozhodnutie prezidenta porušilo ich práva. Prezident následne požiadal Ústavný súd o výklad Ústavy, či je povinnosťou vymenovať polovicu zo zvolených kandidátov na ústavných sudcov, alebo môže žiadať o nový výber kandidátov. Plénum Ústavného súdu sa rozhodlo výklad neposkytnúť, no v zdôvodnení svojho rozhodnutia uvádza stanovisko, že prezident mal vymenovať polovicu z kandidátov do funkcie. Výrok hodnotíme ako pravdivý. Podľa Ústavy SR je povinnosťou prezidenta vymenovať sudcov Ústavného súdu: "Sudcov ústavného súdu vymenúva na návrh Národnej rady Slovenskej republiky na dvanásť rokov prezident Slovenskej republiky. Národná rada Slovenskej republiky navrhuje dvojnásobný počet kandidátov na sudcov, ktorých má prezident Slovenskej republiky vymenovať." ( Ústava Slovenskej republiky, čl. 134, ods. 2) Konflikt medzi kandidátmi na sudcov ústavného súdu a medzi prezidentom Kiskom začalo v roku 2014, kedy prezident odmietol vymenovať piatich kandidátov, vymenoval len jednu kandidátku, sudkyňu Janu Baricovú. Odmietnutí kandidáti podávali sťažnosti na ústavný súd. Sťažnosti sa riešili v dvoch senátoch, tretí senát súdu rozhodoval v prípade sťažnosti kandidátov Sopoligu, Fulcovej a Ďuriša. Senát sa uzniesol na tom, že prezident porušil práva sudcov. Senát vo svojom uznesení uviedol, že prezident mal prekročiť právomoci a nedostatočne zdôvodnil nevymenovanie kandidátov: " Odôvodnenie napádaných rozhodnutí sa obmedzuje na viac-menej všeobecné konštatovanie o nesplnení kritéria profesionálnej spôsobilosti zo strany sťažovateľov bez toho, aby boli dostatočne individualizované a konkretizované ." Zvyšní dvaja kandidáti svoju sťažnosť stiahli po tomto prvom rozhodnutí. Medzitým sa zistilo, že ústne a písomné zdôvodnenie rozhodnutia senátu o sťažnosti kandidátov sa líšia, preto prezident požiadal Ústavný súd o zjednotenie znenia rozhodnutia. Prezident potom požiadal Ústavný súd o výklad Ústavy vo veci vymenovania sudcov, plénum Ústavného súdu sa uznieslo, že návrh prezidenta odmietne . Predsedníčka Ústavného súdu vo svojom vyhlásení toto podávanie výkladu odmietlo " v časti pre nesplnenie zákonom predpísaných náležitostí a v časti pre jeho zjavnú neopodstatnenosť ." V rozhodnutí (.pdf) sa mimo iné píše aj doporučený postup, ako by mal prezident postupovať pri vymenovaní verejných funkcionárov: " Prezident je teda povinný z dvojnásobného počtu kandidátov na sudcu ústavného súdu vymenovať presne polovicu za sudcov ústavného súdu, a teda prezident nie je oprávnený z dvojnásobného počtu kandidátov na sudcu ústavného súdu vymenovať menej ako polovicu za sudcov ústavného súdu z dôvodu, že sa domnieva, že existujú dôvody závažnej skutočnosti vzťahujúce sa na osobu kandidátov, ktoré relevantne spochybňujú ich schopnosť vykonávať funkciu sudcu ústavného súdu spôsobom neznižujúcim vážnosť funkcie sudcu a ústavného súdu. (...) Z uvedeného vyplýva, že v okolnostiach daného prípadu navrhovateľ môže a má zrušiť dve predmetné rozhodnutia o nevymenovaní Jána Bernáta a Imricha Volkaia a následne má vybrať dvoch sudcov ústavného súdu z piatich ostávajúcich kandidátov (Ján Bernát, Eva Fulcová, Miroslav Duriš, Juraj Sopoliga, Imrich Volkai), ktorí mu boli navrhnutí národnou radou. Týmto spôsobom navrhovateľ odstráni ním spôsobený protiústavný stav, ako aj porušenie práv piatich kandidátov na sudcov ústavného súdu. " V súčasnosti je na Ústavnom súde už len desať sudcov z 13. Prezident dostal preto na výber z dvoch nových kandidátov na post sudcu ústavného súdu. Sú to Jana Laššáková a Mojmír Mamojka, ale prezident odmietol aj ich vymenovať. Nevymenovaní kandidáti v septembri znovu podali sťažnosť , k trojici sa pridal aj sudca, ktorý v minulosti už svoju sťažnosť vzal späť. Senát ústavného súdu, ktorý mal rozhodnúť o prijatí sťažností podľa prezidenta urobil chybu pri postupe, preto prezident žiada disciplinárne konanie týchto sudcov.

senátu
pléna
Ústava
odmietol
tretí senát
rozhodoval
stiahli
zjednotenie
odmietne
vyhlásení
rozhodnutí
desať
Laššáková
sťažnosť
disciplinárne konanie


15. feburára povedal (Frešo, pozn.) - “do troch dní uvoľním peniaze na opravu výtlkov.”

Frešo vo februári 2013 vyjadril ochotu pomôcť, no poukázal na legislatívne prekážky s tým, že vytvoril komisiu, ktorá sa mala situáciu zaoberať. Podľa dostupných informácií, Frešo 15. februára, skôr, ani neskôr vo februári nehovoril o tom, že "do troch dní uvoľní peniaze". Agentúra SITA 27. februára 2013 informovala, že P. Frešo je ochotný dať na opravu ciest zdroje ŽSK vo výške jeden milión eur. 19. februára 2013 sa Frešo k dotácií jedného milióna eur vyjadril zdržanlivo, s tým, že existujú právne prekážky. „Legislatíva neumožňuje investovať samosprávam do cudzieho majetku, teda ani BSK nemôže investovať do opráv mestských ciest. Jedným z riešení by bolo, keby cesty na území Bratislavy prešli pod správu BSK,“ reagoval predseda BSK Pavol Frešo. 13. februára sa Frešo stále vyjadroval zdržanlivo, a nedošlo k vyhláseniu, že “peniaze do troch dní uvoľní”: “Župan a predseda SDKÚ Pavol Frešo hovorí, že zákony nedovoľujú župe investovať do cudzieho majetku. Navrhuje preto, aby bratislavské cesty prešli pod správu kraja, ktorý by ich tak mohol opravovať. O nápade začali rokovať len včera. "Od magistrátu sme si vyžiadali všetky informácie o mestských cestách, o systéme údržby, ako aj o financovaní komunikácií. Keď ich dostaneme, budeme vedieť posúdiť možnosti spravovania týchto ciest," povedala Frešova hovorkyňa Iveta Tyšlerová.” 11. februára 2013 Frešo vyjadril vôľu pomôcť Bratislave s výtlkmi, no hovoril o legislatívnych prekážkach s tým, že zostavil komisiu na aby našla riešenia na pomoc Bratislave s cestami. „Dnes nám legislatíva neumožňuje investovať do cudzieho majetku, nielen nám, ale všetkým samosprávnym krajom. Jedno z riešení by bolo, keby cesty na území Bratislavy prešli pod správu BSK. Máme s tým lepšie finančné a manažérske skúsenosti ako magistrát," uviedol dnes Frešo. Dátum zverejnenia analýzy: 07.11.2013 Naspäť Nahlásiť chybu

SITA vyjadril vyjadroval vyjadril


Včera bolo v Kyjeve -18 a polícia ich polieva vodou.

Podľa dostupných zdrojov, sa teplota v Kyjeve v sobotu 25. januára, pohybovala od -12 cez deň do najnižšej teploty až -19 stupňov. Celý mesiac sú teploty pod bodom mrazu. Viaceré zahraničné zdroje informujú o povolení použitia vodných diel. Policajné zložky majú povolenie použiť vodné delá minimálne od 20. januára 2014. AFP a Reuters informujú , že po krátkom prímerí v sobotu opäť vypukli protesty a potýčky medzi protestujúcimi a políciou, pričom polícia opäť použila vodné delá. Výrok hodnotíme ako pravdivý.

teplota zdroje povolenie informujú


...v podstate iba SaS bojovala za referendum.

Aktívnu kampaň na zvýšenie účasti v referende viedla len Sas. Z ostatných strán, referendum podporili vyhláseniami Most-Híd, prostredníctvom predsedu B. Bugára . Premiérka označila referendum za mrhanie peňazí. KDH nechalo účasť na referende na zvážene ľuďom. Opozičné strany " neodporučili " voličom aby sa zúčastnili.

Bugára Premiérka Opozičné


Sú zapísané v regulačnej politike, ktoré sú platné (vzorce na výpočet cien energií pozn.).

Regulačná politika (pdf.) na obdobie 2009 - 2011. Presný vzorec Regulačná politika (pdf.) na obdobie 2009 - 2011 neobsahuje. Ako uvádza ÚRSO vo svojej tlačovej správe z 23.2. 2011: "Návrh regulačnej politiky , o ktorom sa teraz verejne diskutuje, bol označený za neprijateľný až šokujúci, pretože neobsahuje žiadne konkrétne formuly a vzorce na výpočet cien elektriny a plynu, ktoré sú v súčasnosti vraj najvyššie v Európskej únii. Rada pre reguláciu preto zdôrazňuje, že ide o strategický materiál a jeho tézy slúžia ako východisko, podľa ktorého sú vydávané výnosy a vyhlášky Úradu pre reguláciu sieťových odvetví, v ktorých je už konkrétne stanovený rozsah regulácie, spôsoby a postupy vykonávania regulácie s konkrétnymi formulami a vzorcami. Rada pre reguláciu nie je výkonný článok regulácie, jej poslaním je vytýčenie koncepcie regulácie a je preto logické, že až sekundárna legislatíva úradu môže spĺňať kritériá konkrétnosti a exaktnosti." Konkrétny prehľad vyhlášok , si môžete pozrieť tu.

Regulačná politika
Regulačná politika
tlačovej správe
vyhlášok


Ani koruna z peňazí, ktoré sa používa v kampani občianskeho združenia nepochádza zo štátu, nepochádza od peňazí.

Financovanie strany 99% je nejasné a viaceré zdroje už na tento fakt poukázali. Samotná strana tvrdí, že ich zdroje pochádzajú od "stovky občanov zo všetkých regiónov Slovenska ponúkajú finančnú a inú pomoc kampani občianskej iniciatívy 99%".

viaceré strana


Bohužiaľ, vo štvrtok sa stalo to, že premiér Fico povedal tú svoju obhajovaciu reč, po ktorej sa zbalil a odišiel a nemal odvahu si ani vypočuť faktické poznámky zákonodarcov. Dvojminútové faktické poznámky. A bohužiaľ sa pán premiér vrátil do parlamentu až na záverečné hlasovanie.

Na základe záznamu je, že ešte pred predsedom vlády vystúpil navrhovateľ návrhu na odvolanie predsedu vlády P. Frešo (od 9:00 do 38:00). R. Fico zo zasadania mimoriadnej schôdze za účelom jeho odvolania, odišiel práve po skončení jeho reči (vo videu od 43:00 do 60:00, na čo vzápätí opustil sálu. Premiér sa znovu objavil až na záverečnom hlasovaní tesne pred siedmou hodinou večer (vo videu o 299:40).

záznamu
mimoriadnej
videu
Úradu vlády SR


Ak si porovnáte výsledný zoznam (druhov potravín, ktorých DPH klesne z 20% na 10%, pozn.) s tým, čo bolo oznámené na sneme Smeru niekedy v apríli alebo v máji tohto roku, následne na agrokomplexe v auguste tohto roku, tak ten zoznam je úplne totožný.

Z informácií, ktoré Ministerstvo financií SR v tej dobe uviedlo pre agentúru SITA vyplýva, že finálny zoznam ešte nebol skompletizovaný:

" V ďalšom kroku tak ministerstvo financií plánuje rokovania so zainteresovanými subjektmi, ktoré by mali parametre zníženia sadzby špecifikovať. Sústrediť sa chce však na slovenské potravinárske produkty."J e úplne prirodzené, že sa budeme snažiť, aby sme zasiahli ten typ výrobkov, ktoré sa vyrábajú prevažne na Slovensku a majú podiel aj v predajných sieťach. "

"Podľa schváleného zoznamu by sa od 1. januára 2016 mala znížiť DPH na všetky druhy čerstvého mäsa a sladkovodné ryby, droby, ale aj na niektoré druhy mrazeného mäsa. Nižšia DPH sa má týkať aj masla, mlieka a smotany, tiež čerstvého chleba.

Na tieto potraviny znížia DPH - mäso z hovädzích zvierat – čerstvé alebo chladené - mäso zo svíň – čerstvé, chladené alebo mrazené - mäso z oviec alebo kôz – čerstvé, chladené alebo mrazené - mäso a jedlé droby z hydiny – čerstvé, chladené alebo mrazené - mäso a jedlé droby z domácich králikov – čerstvé alebo chladené - živé sladkovodné ryby - ryby – čerstvé alebo chladené - rybie filé a ostatné rybie mäso zo sladkovodných rýb - mlieko a smotana – nezahustené ani neobsahujúce pridaný cukor či iné sladidlá - maslo - čerstvý chlieb

Poslanci Smeru, ktorí návrh predložili, očakávajú, že by po znížení DPH mohli byť niektoré druhy čerstvého mäsa, ale aj ryby dostupnejšie pre širšie vrstvy ľudí. „Návrh sleduje aj podporu potravinárskej produkcie a chovu zvierat na území Slovenska,“ priznávajú v návrhu. Medzi potraviny, ktoré Smer zvýhodní, sa nedostali mliečne výrobky – napríklad jogurty a syry, ale ani zelenina či ovocie."

sneme oznámil zoznam výpočtom Finálnej


Vysvetlite mi, pán poslanec, teraz, ako ste konali, keď tam predseda vlády Dzurinda zamestnal svojho brata? ...Boli ste súčasťou SDKÚ.

Poslanec Miroslav Beblavy bol členom SDKÚ-DS od roku 2009. Predtým síce zastával od roku 2002-2006 funkciu štátneho tajomníka na Ministerstve práce, sociálnych vecí a rodiny SR, avšak nebol členom strany SDKÚ-DS. Kauza " Vláčiky ", počas ktorej sa na pozíciu predsedu výberovej komisie verejného tendra dostal brat Mikuláša Dzurindu, sa udiala v roku 2001. Výrok preto hodnotíme ako nepravdivý.

členom SDKÚ-DS
funkciu
Vláčiky


Nie my sme ho zrušili. Tento balíček bol zrušený vládou, ktorá prišla po nás (Bankový produkt zavedený v roku 2006 pozn.)

V prípade tzv. Bankového produktu ide o návrh legislatívy bývalého ministra financií Jána Počiatka (Smer), ktorý mal klientom pomôcť ľahko sa zorientovať na trhu a sprístupniť základné služby k bežnému účtu. „Zmyslom je, aby všetky banky, ktorých sa to týka, zaviedli určitý základný variant služieb, ktorý je dostačujúci pre jednoduchého klienta,“ povedal 13. januára 2010 o základnom bankovom produkte exminister. Bankový produkt bol zrušený od apríla 2011 novelou zákona o bankách a o zmene zákona o cenných papieroch a investičných službách, ktorý navrhol rezort financií Ivana Mikloša.

Bankového produktu
zrušený


Môžeme si povedať tie príklady, ktoré sa teraz stali zo zahraničia. Posledne ten terorista, kde sa ukrýval. Znova po spáchaní teroristického činu sa ukrýval v mešite.

Boris Kollár nepovedal explicitne, na ktorý "nedávny, posledný" zahraničný príklad myslí. Pravdepodobne ide o decemborvý útok na vianočné trhy v Berlíne. Média na základe policajných zistení informovali o tom, že možného páchateľa zachytili kamery pred sídlom moslimského spolku len niekoľko hodín po útoku, nie je pritom jasné, či sa tam aj ukrýval. V zahraničí sa stalo niekoľko prípadov, kedy sa teroristický útok odohral v mešite . V ani jednom z prípadov sa však útočník po či pred útokom neukrýval v mešite. V tomto prípade ide o nejasne formulovaný a generalizujúci výrok, z ktorého by malo vyplývať, že sa stalo už aspoň niekoľko prípadov, kedy mešity slúžili ako skrýša pre páchateľov teroristických činov. Výrok hodnotíme ako zavádzajúci.

informovali
útok
mešite
Quebecku
študent
prípade
Fussilet 33
finančných prostriedkov
zastrelili


Nárast cien je zhruba na takej úrovni ako za minulej vlády, za minulého pôsobenia minulý rok.

Výrok Ivana Štefanca hodnotíme ako pravdivý, pretože podľa údajov ŠÚ SR ako aj zahraničných štatistík je miera inflácie v roku 2011 približne na rovnakej úrovni ako predbežná priemerná inflácia v roku 2012. Podľa databázy Eurostat bola v roku 2011 inflácia na úrovni 4,1%. Rovnakú mieru inflácie (4,06%) uvádza aj portál Inflation.eu . Podľa tohoto portálu je priemerná miera inflácie v roku 2012 na úrovni 3,81%. Podľa Štatistického úradu SR bola miera inflácie v roku 2011 na úrovni 3,9%. Priemerná inflácia v roku 2012 je doposiaľ na úrovni 3,7%. Indexy spotrebiteľských cien v roku 2011 a 2012 (oproti predchádzajúcemu roku): 1. 2. 3. 4. 5. 6. 7. 8. 9. 10. 11. 12. Priemerná inflácia Inflácia v %( 2011 ) 3,0 3,3 3,6 3,7 4,0 3,9 3,7 4,0 4,3 4,4 4,6 4,4 3,9% Inflácia v %( 2012 ) 3,9 3,8 3,8 3,6 3,4 3,6 3,7 3,7 3,6 3,8 - - 3,7% Podľa Štatistického úradu SR bola miera inflácie v roku 2011 na úrovni 3,9%. Úroveň v roku 2012 zatiaľ dosahuje v priemere 3,7%. Obe tieto miery inflácie môžeme považovať za infláciu na približne podobnej úrovni. Dátum zverejnenia analýzy: 03.12.2012 Naspäť Nahlásiť chybu

Eurostat

Inflation.eu

Štatistického úradu


Tá suma znamená 344 euro každý rok na jedného obyvateľa.

Podľa vyjadrenia podpredsedu EK, ako aj nášho prepočtu ide skutočne o sumu 344 euro na jedného obyvateľa na rok. Táto suma je vypočítaná z čistých príjmov, ktoré predstavujú 13 mld. euro. Podpredseda Európskej komisie Maroš Šefčovič , ktorý tiež hovorí o 344 eurách na obyvateľa za rok a o druhej pozícii Slovenska z pohľadu objemu peňazí na odstraňovanie regionálnych rozdielov na hlavu po Estónsku. "Z hľadiska priorít sa Slovensku v rámci viacročného rozpočtu podarilo vynegociovať viac než 13 miliárd eur na kohéznu politiku, čo oproti aktuálnej úrovni predstavuje značný nárast. Čo sa týka príjmu na obyvateľa z rozpočtu EÚ, Slovensko získa ročne 344 eur na obyvateľa , čo je v celoeurópskom kontexte druhá najlepšia pozícia po Estónsku," skonštatoval podpredseda EK. V prípade, že by sme prepočítali čisté príjmy vo výške 13 mld. euro z rozpočtu 2014-2020, ktorú predstavuje 20 miliardový príjem z rozpočtu Európskej únie po odrátaní 7 miliardového odvodu, na jedného obyvateľa ročne, tak vyjde suma 344 ročne na jedného obyvateľa. Štatistický úrad uvádza, že v roku 2012 mala Slovenská republika 5 404 555 obyvateľov. Rozpočtové obdobie zahŕňa sedem rokov (2014-2020). Podľa Kažimírovho tvrdenia, teda za toto sedemročné obdobie na každého občana pripadne z rozpočtu Európskej únie približne 2 405 eur. (344 x 7) Ako uvádza EurActiv : "Slovensko v 2014 – 2020 do spoločného rozpočtu odvedie 7 miliárd eur, ale naše príjmy v tom istom období presiahnu v bežných cenách 20 miliárd eur. Pozitívna bilancia pre Slovensko je teda 13 miliárd eur." Dátum zverejnenia analýzy: 11.02.2013 Naspäť Nahlásiť chybu

Šefčovič 2012 EurActiv


Boli ocenení aj vyhodnotením Európskej rady výboru rady ministrov pri Rade Európy, že za 4 roky od roku 2007, alebo za 3 od roku 2007 do roku 2010 sa podarilo, ako jednej z mála krajín znížiť súdne prieťahy zo 17 na 14 mesiacov.

V minulosti demagog.sk podobný Kaliňákov výrok už overoval: Rezolúcia Výboru ministrov Rady Európy, bod Všeobecné opatrenia: "Vítajúc mnoho organizačných reforiem prijatých v rokoch 2007-2010, aby napravili tieto problémy (dĺžku súdnych konaní pozn.) najmä: -navýšenie počtu sudcov, -vytvorenie nových súdov, -vytvorenie systému na spracovanie dát a súdneho manažmentu"

demagog.sk

Rezolúcia


Ak niekto zlyhá, a často to boli zlyhania možno minoritné, tak som konal. To nebolo iba voči ministrom počas mojej prvej vlády, keď odišlo jedenásť ministrov, ale aj počas mojej druhej vlády.

Počas prvej Ficovej vlády sa na ministerských stoličkách vystriedalo až 13 politikov. Z toho Dušan Čaplovič bol poverený riadením len dočasne. Z postu ministra tak odišlo 12 ministrov, medzi ktorými veľká väčšina odišla alebo bola odvolaná na základe viacerých korupčných káuz. Dobrovoľne sa vzdali postu ministra Štefan Harabin, Ivan Valentovič a Ján Kubiš. Počas vlády Roberta Fica v rokoch 2012 až 2016 sa vymenilo 5 ministrov. Počas svojej prvej vlády premiér Fico odvolal, alebo požiadal aby odstúpili, 9 ministrov. V druhom období došlo k šiestim zmenám na postoch ministrov, pritom Kažimír bol len dočasne poverený viesť ministerstvo hospodárstva a Pellegrini odchádzal na post predsedu NR SR. Výrok hodnotíme ako nepravdivý.

Počas prvej Ficovej vlády

prvej vlády

František Kašický

Jaroslav Baška

Štefan Harabin

Najvyššieho súdu SR

Viera Petríková

Ivan Valentovič

spokojný

Marián Janušek

nástenkovom tendri

figuroval

Ján Mikolaj

zákonom

.pdf

Miroslav Lajčák

Jána Kubiša

Miroslav Jureňa

Zdenka Kramplová

Stanislav Becík

HZDS

Jaroslav Izák

Ján Chrbet

Viliam Turský

Premiér Robert Fico

Jozef Medveď

druhej vlády

Tomáš Malatinský

Pavol Pavlis

Vazil Hudák

Dušan Čaplovič

Peter Pellegrini

Juraj Draxler

Zuzana Zvolenská

Viliam Čislák


... niečo ako aktívnu ekonomickú diplomaciu. A ja túto tému, hovorím o nej už dlho, a veľmi mi na nej záleží. Hovoril som o nej minulý týždeň aj na hospodárskom klube, a to je jedna z vecí, ktoré prezident republiky môže, podľa mňa musí robiť a má na to kompetenciu v Ústave SR ...

Radoslav Procházka skutočne už viackrát hovoril (viď nižšie, pozn.) o ekonomickej diplomacii ako o jednej z hlavných priorít, ktoré by chcel napĺňať ak by bol zvolený za prezidenta SR. Podľa dostupných zdrojov hovoril o tejto téme aj na zasadnutí Hospodárskeho klubu. R. Procházka tvrdí, že takáto kompetencia vyplýva aj z Ústavy SR . Zrejme odkazuje na Článok 102, odsek (1) písmeno a), podľa ktorého, prezident "zastupuje Slovenskú republiku navonok, dojednáva a ratifikuje medzinárodné zmluvy. Dojednávanie medzinárodných zmlúv môže preniesť na vládu Slovenskej republiky alebo so súhlasom vlády na jej jednotlivých členov," . S ohľadom na vyššie uvedené, hodnotíme výrok R. Procházku ako pravdivý.

Ústavy SR

cas.sk

korkep.sk

prservis.sk


Našli v Nemecku 3 600 migrantov, ktorých mali vrátiť do Poľska...Poliaci povedali, samozrejme, zoberieme ich, lebo tak nám hovorí zákon, máme to urobiť. Ale v priebehu 12 mesiacov boli Nemci schopní vrátiť len 184 ľudí. A viete prečo? No lebo nevedia, kde tí ostatní sú.

Nepodarilo sa nám nájsť žiadne dostupné relevantné informácie, ktoré by potvrdzovali Kaliňákove tvrdenie. Výrok hodnotíme ako neoveriteľný.


...sme našli plynovod, je to 11 miliárd metrov kubických (reverzných tok zo Slovenska na Ukrajinu, pozn.), pritom potrebujú doručiť na svoje územie okolo 23, 24 miliárd.

Ukrajina podľa vyjadrenia ukrajinského predsedu vlády Jaceňuka má nejaké zásoby a potrebuje do konca roka 25 mld. m3 plynu. Nie je však pravda, že kapacita reverzného toku Vojany-Užhorod je 10 mld. m3 plynu. Výrok vzhľadom na faktickú chybu o kapacite plynovodu hodnotíme ako nepravdivý. Reuters , 27. august 2014: "Yatseniuk said Ukraine needed to buy some 25 billion cubic meters of natural gas to meet its annual needs. Russia cut off its exports to Ukraine in July in a dispute over pricing. ... Ukraine will receive 10 billion cubic meters from its western neighbor Slovakia and 5 billion from Hungary and Poland , he said. Its current gas reserves total 16 billion cubic meters, the prime minister added." Eustream na svojej stránke uvádza: " Plynovod Vojany-Užhorod bude prepravovať na Ukrajinu 10 miliárd m3 plynu ročne (27 mil. m3 denne). Uvedený objem prepravy je k dispozícii od začiatku septembra na prerušiteľnej a od 1. marca 2015 na pevnej báze. Minimálny garantovaný objem prepravy od 1. októbra bude 6,4 mld. ročne (17,6 miliónov m3 denne). Celá kapacita plynovodu Vojany-Užhorod je zákazníkmi spoločnosti Eustream, tzv. shippermi, vykúpená do konca roku 2019. ... Eustream realizuje investíciu výlučne z vlastných zdrojov. Spoločnosť nežiadala o dotáciu ani štát, ani Európsku úniu ." Dátum zverejnenia analýzy: 15.09.2014 Naspäť Nahlásiť chybu

Reuters Eustream


... okres Rimavská Sobota, je už pod 20% (miera nezamestnanosti, pozn.)

Podľa posledných zverejnených údajov o nezamestnanosti na webstránke Ústredia práce, sociálnych vecí a rodiny SR z októbra 2017 ( .zip ) sa v súčasnosti miera nezamestnanosti v okrese Rimavská Sobota naozaj pohybuje pod úrovňou 20 %, konkrétne ide o 19,83 %. V porovnaní so septembrom 2017 ide o pokles o 0,45 percentuálneho bodu. Okres Rimavská Sobota je okresom s najvyššou mierou nezamestnanosti, druhá najvyššia nezamestnanosť je v okrese Rožňava. Výrok Jána Richtera hodnotíme ako pravdivý.

.zip


ale my sa bavíme aj povedzme o práve na zhromaždenie. Zoberte si, teraz oni idú znižovať minimálnu mzdu a likvidovať tripartitu, odbory sa pochopiteľne búria, a oni prídu s vyhláškou, že maximálne 500 ľudí sa môže zúčastniť nejakého štrajku alebo demonštrácie, veď to je obmedzovanie občianskych práv.

Úrady zavádzajú obmedzenia počtu účastníkov hromadných podujatí kvôli pandémii koronavírusu a stúpajúcim počtom nakazených. Nie je známa akákoľvek indícia, ktorá by zakladala dôvodné podozrenie, že vláda a úrady obmedzujú hromadné podujatia z iného dôvodu. Keďže tvrdenie Ľuboša Blahu bez dôvodnej indície spája dve kauzálne nesúvisiace udalosti a budí dojem, akoby vláda korona-opatreniami cielene zakazovala nespokojným odborom vytvárať verejný tlak - na čo nedávajú dôvodné podozrenie žiadne dostupné fakty - hodnotíme ho ako zavádzajúce. Vláda Igora Matoviča schválila zvýšenie minimálnej mzdy pre rok 2021 z 580 na 623 eur. Ak by ale ponechala pôvodné znenie zákona, ktorý prijala ešte vláda Smer, Most-Híd, SNS a ktoré od nej žiadali aj odborári, minimálna mzda by v budúcom roku stúpla na 658 eur. Minister práce Milan Krajniak navyše oznámil , že chce zmeniť rokovania o tripartite tak, aby zamestnancov zastupovalo viacero odborových združení. Dnes za nich hovorí Konfederácia odborových zväzov, o ktorej Krajniak povedal , že zastupuje 200-tisíc ľudí, hoci zamestnancov sú u nás dva milióny. KOZ takéto počty odmieta , ministrove zámery považuje za oslabovanie odborov. Úrad verejného zdravotníctva zakázal od 1. septembra organizáciu hromadných podujatí nad 1000 účastníkov v exteriéri a nad 500 účastníkov v interiéri. Toto opatrenie súvisí so stúpajúcim počtom nakazených koronavírusom na Slovensku. V okresoch Bratislava, Senec a Pezinok, ktoré sú najviac postihnuté pandémiou, platili od 6. septembra limity 500 účastníkov v exteriéri a 250 v interiéri. Ľuboš Blaha považuje svoje tvrdenie vo faktickej rovine za pravdivé. Úrady kvôli ochrane zdravie obmedzujú Ústavou garantované právo na zhromažďovanie. To nerozporuje ani Demagóg.SK. Poslanec k tomu dodáva, že „nevieme spoľahlivo preukázať (...) že vláda nezneužila svoju právomoc obmedziť právo na zhromažďovanie v súvislosti s covidom na to, aby skomplikovala odpor odborov proti nesociálnym zákonom.” K tomu Demagóg.SK poznamenáva, že Úrad verejného zdravotníctva (úplne) zakázal organizovanie hromadných podujatí už v marci 2020 v začiatkoch pandémie, kedy boli počty potvrdených prípadov nižšie ako dnes. Dnes pritom úrady hromadné podujatia „len” obmedzili. Ďalej Ľuboš Blaha uviedol: „To, že to (vláda - pozn.) tvrdí, nie je dôkazom pravdivosti a politici bežne interpretujú súvislosti a spájajú udalosti aj bez toho, aby boli nositeľmi týchto udalostí priznané. O tom je politika. Vy do toho neviete vstúpiť tým, že to kategoricky označíte za zavádzanie, lebo v tej chvíli nie ste nestranní a automaticky dôverujete vyjadreniam vlády a naopak, legitímne interpretácie a hodnotenia opozície automaticky haníte.” Demagóg.SK však pri tomto tvrdení vôbec nehodnotí to, čo hovorí vláda. Je nespochybniteľné, že úrady obmedzujú hromadné podujatia pre pandémiu koronavírusu. K tomu ďalej skúmame, či existuje / je známa akákoľvek indícia, ktorá by zakladala dôvodné podozrenie myslieť si, že do tohto rozhodnutia vteká pohnútka obmedziť právo na štrajk odborárom, ako to naznačuje tvrdenie pána Blahu. Keďže takúto indíciu nepoznáme - a neposkytol nám ju ani Ľuboš Blaha - hodnotíme jeho tvrdenie ako spájanie dvoch kauzálne nesúvisiacich udalostí, ktoré budia iný dojem, než dovoľujú fakty.

schválila pôvodné oznámil povedal odmieta považuje zakázal stúpajúcim platili zakázal boli


Nebudem rozoberať trištvrte roka či rok Starý most.

Podľa oficiálnych informácií prebieha rekonštrukcia Starého mosta od decembra 2013, čo predstavuje v súčasnosti dobu viac ako jedenásť mesiacov, teda skoro rok ako uvádza Milan Kňažko. Výrok hodnotíme ako pravdivý. Demolačné práce na Starom moste v meste Bratislava sa oficiálne začali symbolickým aktom 2. decembra 2013 o 11 hodine, kedy eurokomisár pre regionálny rozvoj Johannes Hahn, minister dopravy, výstavby a regionálneho rozvoja Ján Počiatek a primátor Bratislavy Milan Ftáčnik symbolicky odkrútili prvé tri matice z jeho oceľovej konštrukcie. Od tohto okamihu je bratislavský Starý most pre verejnosť uzatvorený a predpokladané ukončenie prác sa odhaduje na rok 2015. Ako uvádza denník SME , rekonštrukcia Starého mosta bude mať dva kroky. „Pri rozoberaní mosta najprv žeriav zloží oceľové polia, na ktoré dosiahne z brehu, “ opisuje Karol Bohunický z konzorcia Eurovia, ktoré most prebuduje. Tie časti, na ktoré ruka žeriava nedosiahne, rozmontujú zo železničnej časti mosta a loďou prevezú na petržalskú stranu. Potom vybudujú jeden nový pilier, jeden zrekonštruujú a dva staré demontujú. „Nový most budeme montovať na petržalskej strane a postupne tlačiť smerom do mesta." Oficiálna stránka hlavného mesta Bratislavy taktiež ponúka popis a priebeh celkovej realizácie rekonštrukcie Starého mosta, podľa ktorej sa prvá etapa, teda reálne zloženie oceľových polí začala v januári 2014. Dátum zverejnenia analýzy: 12.11.2014 Naspäť Nahlásiť chybu

Demolačné práce
Starý most
SME
Oficiálna stránka


...a tie sa prijímali (návrhy zákona o používaní jazykov národnostných menšín) prvej Dzurindovej vlády, keď pán Bugár bol predsedom SMK a bol podpredsedom parlamentu a pán Csáky bol podpredsedom vlády...

Na základe uznesenia č.382 NR SR z 10. júla 1999 bol schválený vládny návrh zákona o používaní jazykov národnostných menšín, v znení pozmeňujúcich a doplňujúcich návrhov zo spoločnej správy výborov (tlač 275a) a pozmeňujúceho návrhu poslancov z rozpravy. Zákon bol 20. 7. 1999 odoslaný do Zbierky zákonov. Zákon vyšiel v Zbierke zákonov. (24. 7. 1999), čiastka 81/1999, číslo 184/1999.

základe uznesenia č.382


Ja som opozičný líder, tu je predstaviteľ politickej strany, ktorá má plnú mieru zodpovednosti za to, že máme najväčšie zdražovanie v EÚ.


Čiže (opatrenia Smeru, pozn.) sú to napríklad zníženie DPH na základné potraviny alebo sú to vlaky zadarmo.

Tieto opatrenia sa týkali prvého (vlaky bez priameho poplatku pre určité skupiny občanov) a druhého (zníženie DPH na základné potraviny) sociálneho balíčka predstaveného stranou SMER-SD. Výrok hodnotíme ako pravdivý. Prvý sociálny balíček obsahoval 15 opatrení, medzi ktorými bolo aj cestovanie tzv. vlakom zadarmo pre študentov a dôchodcov, ktoré vstúpilo v platnosť 17.11.2014. Nárok na tento druh cestovania majú všetky deti do 6 rokov, ktoré nepotrebujú žiaden lístok. Tiež študenti do 15 rokov, ktorí si musia "kupovať" takýto bezplatný lístok na preukaz. Ten im vystavuje dopravca bezplatne. Zároveň môžu bez priameho poplatku cestovať aj študenti denného štúdia do 26 rokov, ktorí tiež potrebujú lístky. Kúpia si ich buď na študentské preukazy vo forme čipovej karty vydávané školami, alebo na preukaz, ktorý im zdarma vystaví dopravca. Cestovať bezplatne môžu na akýkoľvek účel a na akejkoľvek trati, čiže nielen do školy, ale aj na súkromné cesty. Súčasne môžu cestovať bez priameho poplatku vo vlakoch všetci seniori, ktorí dovŕšia vek 62 rokov a všetci poberatelia dôchodkov. To znamená starobní dôchodcovia, ale aj poberatelia predčasných starobných dôchodkov, vdovských, sirotských a invalidných.(zdroj: TASR ) Opatrenie ohľadne zníženia dane na základné potraviny na 10 % sa týka druhého sociálneho balíčka. Opatrenia má byť platné od 1.1.2016 a má byť zamerané na zníženie ceny základných potravín: mäso, mlieko, maslo či chlieb.

prvého druhého obsahoval TASR týka


Jasné, že je tu konvergencia, to znamená, že je tu aj konvergencia v EÚ a je tu aj rast v Európe (...).

Poslanec NR SR Ľuboš Blaha uviedol, že Slovensko má hospodársky rast vo výške 4% , pričom svoj podiel na tom má aj ekonomický fenomén konvergencia, ktorý znamená, že rast hrubého domáceho produktu EÚ priamo zvyšuje aj hospodársky rast SR. Výrok hodnotíme ako pravdivý. Konvergencia podľa Ministerstva financií SR znamená približovanie sa k vyspelým ekonomikám. Je to proces dobiehania úrovne bohatších krajín chudobnejšími, inak povedané vyrovnávanie životnej úrovne a rozdielov ekonomických ukazovateľov. Z praktického hľadiska v kontexte EÚ to napr. znamená, že prijatie eura by malo pomôcť slabším ekonomikám pomaly dobiehať tie výkonnejšie, konštatuje Európska centrálna banka. Tempo hospodárskeho rastu EÚ aj Eurozóny v roku 2017 dosiahlo 2% a prekonalo prognózy Európskej komisie, ktorá predpovedala celej EÚ v roku 2017 nárast HDP o 1,9% a eurozóne o 1,7%. Dátum zverejnenia analýzy: 18.06.2018 Naspäť Nahlásiť chybu

4% znamená konštatuje dosiahlo


Len minulý rok odišlo zo Slovenska 130 000 mladých ľudí za lepším ekonomickým videním, za prácou a tak ďalej.

Podľa informácií zo Štatistického úradu odišlo v roku 2014 za prácou do zahraničia 134 000 ľudí a skoro polovica z nich mala menej ako 34 rokov. Takisto podľa Štatistického úradu v prvom štvrťroku 2014 pracovalo v zahraničí približne 130 000 osôb. Počet všetkých ľudí pracujúcich v zahraničí, nielen mladých, bol teda približne 130 000, preto výrok hodnotíme ako zavádzajúci.

Štatistického úradu
Štatistického úradu


Chcem pripomenúť verejnosti ešte pred tromi mesiacmi pán Matovič napísal status, aký je nadšený z nových ministrov, vrátane pána Hirmana a teraz vypisuje, aké grandiózne zlyhanie predviedol pán minister Hirman. Však to je člen vašej bývalej vlády. Vy ste s ním boli a vy ako ministerstvo financií ste tiež pracovali na tých schémach pomoci a tak ďalej.

Igor Matovič 1. decembra 2022 napísal na svoj facebookový účet status v znení: “Som nadšený z nových ministrov. Horecký, Karas, Hirman a Káčer. Parádne nominácie, ktoré mnohým vybili poistky. Vážim si ich o to viac, že pomohli v ťažkej chvíli pre nás aj pre Slovensko.”

Začiatkom nového roka však už Igor Matovič nešetril slovami kritiky na adresu nového ministra hospodárstva. 12. januára 2023 napísal Matovič na svoj facebookový účet status: “Vzhľadom na grandiózne zlyhanie ministra hospodárstva pri (ne)riešení zálohových platieb na energie … a skutočnosť, že si od Vianoc napriek ťaživej situácii užíva pokoj na trojtýždňovej exotickej dovolenke … neviem si predstaviť, že podporím akúkoľvek novú vládu, kde by pán Hirman mal byť ministrom.”

Schému pomoci s energetickou krízou pre podnikateľské subjekty, ktorú vypracovala vláda, predstavili Matovič a Hirman spolu s ďalšími vládnymi predstaviteľmi a predstaviteľmi sociálnych partnerov na spoločnej tlačovej konferencii 24. októbra 2022. Karel Hirman navyše v relácii u Braňa Závodského viac krát potvrdil, že na schémach spolupracoval s ministerstvom financií a jednotlivé kroky konzultoval aj s Igorom Matovičom. Výrok preto hodnotíme ako pravdivý.

napísal
napísal
tlačovej konferencii
relácii


Manažérom roka 2006 podľa týždenníka TREND sa stal Andrej Kiska ako predseda predstavenstva spoločnosti Consumer Finance Holding. Mimoriadnu manažérsku osobnosť vyberali osobnosti ekonomiky SR z TREND barometra a čitatelia TRENDu. ‚‚Kiska do finančníctva prenikol v roku 1996 katalógom splátkového predaja Triangel, ktorý prevádzkovala spoločnosť TatraCredit. O 2 roky neskôr sa pridala firma Quatro ponúkajúca predaj na splátky v predajniach a ďalšie spoločnosti (Q-Car, Slovenská požičovňa a Slovenské kreditné karty), vďaka ktorým sa skupina stala najväčším slovenským splátkovým predajcom. Dohoda o predaji celej skupiny Všeobecnej úverovej banke bola uzavretá na konci roku 2004. Kiska zostal pracovať v terajšom Consumer Finance Holding, do ktorého sa jeho bývalé firmy začlenili,” uvádza TREND v profile nominovaného Andreja Kisku. Výrok hodnotíme ako pravdivý.

Manažérom TREND


Znižovanie stavu v štátnej správe mala v svojom programe aj predchádzajúca vláda. Dokonca o 20 %, v niektorých rezortoch sa jej to podarilo naplniť, ale sú rezorty, kde vonkoncom nie.

Uznesení vlády SR z októbra 2006 stanovuje cieľ: "C.15. zabezpečiť 20% zníženie plánovaného počtu zamestnancov v štátnych rozpočtových organizáciách a v príspevkových organizáciách s cieľom dosiahnuť úsporu finančných prostriedkov kapitol štátneho rozpočtu a súčasne zabezpečiť zefektívnenie vynakladania verejných prostriedkov s prihliadnutím na individuálne potreby jednotlivých rozpočtových kapitol."

Uznesení vlády SR z októbra 2006


Podpis premiérky Radičovej v Bruseli, keď podpisovali dodatok k eurovalu, upozornila ona všetkých ostatných, že na Slovensku je problém. Preto, lebo zatiaľ, a v tom čase sme už o tom diskutovali intenzívne na vnútropolitickej scéne, že nemá podporu vládnej koalície na schválenie dodatku k prvému eurovalu.

Premiérka sa (24.júna) zúčastnila v Bruseli na zasadnutí Euróskej rady, kde potvrdila svoje vyjadrenia, pričom uviedla: "Schválené vládou (pozn.navýšenie eurovalu), ale nemôžem momentálne zaručiť ratifikáciu v národnej rade. “ Svoje vyjadrenia odôvodnila aj počas tlačovej konferencie po zasadnutí v Bruseli. Tvrdila, že rámcová zmluva o Európskom finančnom stabilizačnom nástroji (EFSF) bola v NR SR schválená naprieč celým politickým spektrom, Slovensko tak má navýšením záruk v eurovale len naplniť svoj záväzok. Z uvedeného vyplýva, že vláda zobrala na seba záväzky týkajúce sa zvýšenia eurovalu a tak ako aj sama Iveta Radičová uviedla v Bruseli, pre túto podporu nevie momentálne zaručiť ratifikáciu v NR SR.

tlačovej konferencie


Tzn. tajná voľba, ktorá je pretkaná všetkými právnymi predpismi v Slovenskej republike a volíme tak lekárske komory

V zákone č. 219/2002 Zb . o povolaní lekára, o Slovenskej lekárskej komore, o povolaní zubného lekára, o Slovenskej komore zubných lekárov a o zmene a doplnení niektorých zákonov sa okrem iného píše: § 16 (1) Orgány komory sú: a) snem komory, b) rada komory, c) prezídium komory, d) prezident komory, e) čestná rada komory, f) kontrolný výbor komory. § 18 Snem komory (1) Snem komory je najvyšší orgán komory. (2) Snem komory najmä a) schvaľuje, mení a zrušuje vnútorné predpisy komory, ktorými sú najmä štatút, volebný poriadok, rokovací poriadok, hospodársky poriadok, disciplinárny poriadok a štatút sekcií, b) volí a odvoláva v tajných voľbách prezidenta komory a členov orgánov komory okrem prezídia komory,

č. 219/2002 Zb


Moderátor: "Áno, len ja vás poopravujem, že udialo sa to, že prekročili hranice napríklad vtedy.(maďarská garda pozn.)" My sme si to aj odsúdili. Dokonca, ak si pamätáte, s pani poslankyňou Radičovou pred Komárňanským mostom sme protestovali v úvodzovkách proti takýmto nacionalistom. Sme hovorili, že normálni Slováci a normálni Maďari chcú v pokoji spolu nažívať.

Podľa denníka SME 11. novembra 2008: "Bývalý predseda SMK Béla Bugár a opozičná prezidentská kandidátka Iveta Radičová včera prišli na hraničný priechod v Komárne s transparentom „spolu v pokoji“ v slovenčine a v maďarčine s asi 40 ďalšími ľuďmi."

SME


Historicky v podstate prvýkrát navýšenie, historické navýšenie, čo sa týka minimálnej mzdy...

Podobnú formuláciu výroku povedal R. Fico 23. novembra 2014 O5M12 a 11. januára 2015 O5M12 . Nie je pravda, že nárast minimálnej mzdy na rok 2015 o 28 eur je historicky najvyššie zvýšenie minimálnej mzdy. Na Slovensku minimálna mzda rástla v roku 2009 až o 54 eur a v roku 2007 napríklad o 39 eur. Rovnako historické zvýšenie minimálnej mzdy o 28 eur (8 %) neplatí ani v relatívnom vyjadrení. Od 1. januára 2015 stúpne minimálne mzda na Slovensku o 28 eur (8 %). Podľa Eurostat (údaje k 1. januáru daného roka) však nominálne nejde o historicky najvyššie zvýšenie minimálnej mzdy. Minimálna mzda v roku 2009 sa na Slovensku zvýšila až o 54 eur a o 39 eur sa zvýšila minimálna mzda pre rok 2007. V rokoch 2003-2005 a 2007 rástla minimálna mzda na Slovensku o viac ako 10 %. Keďže minimálna mzda sa môže meniť aj v inom čase ako od januára daného roka, uvádzame aj vývoj minimálnej mzdy polročne. Opäť však platí, že minimálna mzda historicky rástla viac v roku 2007. Platilo by to aj v relatívnom vyjadrení. Uvádzame ešte vývoj a zmenu minimálnej mzdy za polroky. Dáta sú z Eurostat . Dátum zverejnenia analýzy: 19.01.2015 Naspäť Nahlásiť chybu

stúpne

Eurostat

Eurostat


Za jedno volebné obdobie približne 5 - 6 000 000 eur (štátny príspevok pre OĽaNO, pozn.).

OĽANO sa v parlamentných voľbách v roku 2012 aj v roku 2016 umiestnilo na treťom mieste s 8,55 % a 11,02 %. Na základe výsledkov parlamentných volieb v roku 2012 OĽANO získalo príspevok vo výške 4,9 milióna eur. Voľby v roku 2016 zas znamenali, že hnutie OĽANO-NOVA za celé volebné obdobie získa štátny príspevok vo výške 6,8 milióna eur. Vzhľadom k tomu, že Igor Matovič hovoril o približných číslach, hodnotíme jeho tvrdenie ako pravdivé.

výške

získa


Tá firma, o ktorej hovoríme, že to dodáva, je z Trnavy a za posledných, za posledné 2 roky mať 20 záznamov, neplatenia do Sociálnej poisťovne, pozrite si to na Finstate, máte k tomu prístup.

Jedna z firiem, ktoré pre štát dodávajú antigénové testy na plošné testovanie obyvateľstva na koronavírus, je Eurolab Lambda. Sídli v Trnave. Podľa mimoparlamentnej strany Spolu mala firma k 12. októbru dlh na sociálnom poistení vo výške 17-tisíc eur. Finstat pre Demagóg.SK uviedol, že od roku 2014 mala Eurolab Lambda záznam voči Sociálnej poisťovni viac ako 50-krát. 20-krát to bolo v posledných dvoch rokoch. Nový záznam však nutne neznamená nový dlh. Môže ísť o ten istý dlh, len navýšený resp. znížený. Zo samotného záznamu tak nemožno určiť pôvod dlhu. Tvrdenie Petra Žigu hodnotíme ako ešte pravdivé.

dodávajú Sídli dlh


Predstavte si, táto stará S-300, ktorú tuná máme, zabezpečuje len jednu časť krajiny, ale nepokrýva celú krajinu, mali sme ju tak umiestnenú, aby nám kryla jadrové elektrárne, prípadne Bratislavu atď.

Protilietadlový systém S-300 prišiel na Slovensko po rozdelení ČSFR. Tento systém nemal kapacitu na to, aby pokryl územie celého Slovenska. V minulosti zvažovalo, že Slovensko od Ruska odkúpi ďalšiu S-300, Dzurindova vláda od tohto plánu nakoniec upustila .

Protilietadlová brigáda SR bola umiestnená v Nitre . Podľa bezpečnostného analytika Vladimíra Bednára to bolo z historických dôvodov - keďže Nitra bola historickým sídlom protilietadlovej raketovej brigády, bola tam vybudovaná infraštruktúra.

Dostrel systému S-300 je 75 km, podľa Ministerstva obrany je S-300 schopný chrániť strategické oblasti akými sú jadrové elektrárne či oblasť hlavného mesta. Výrok hodnotíme ako pravdivý.

upustila

Nitre

je


Momentálne čerpanie napríklad eurofondov, kde dohromady bolo 11 miliárd eur, je iba na úrovni okolo 28% a celková miera zázmluvnenosti je 40%.

Ani jeden zo spomenutých údajov, ktoré sa týkajú čerpania eurofondov, neuvádza R.Fico správne. Ku koncu novembra 2011 sa z eurofondov vyčerpalo 23,44 % ( zdroj zo 16.decembra 2011).

zdroj
Tlačová správa


A ja osobne som bol vypovedať na polícii, bolo tam vtedy vypovedať niekoľko desiatok, ak sa nemýlim, približne 30 poslancov, k týmto spomínaných šumom, že údajne malo byť ponúknutých 300 tisíc euro za jeden hlas v prospech Dobroslava Trnku. Polícia tento prípad uzavrela s tým, že citujem, "skutok sa nestal".

Topky.sk (24.februára 2011) : Polícia dnes začala trestné stíhanie pre podozrenie z trestného činu podplácania pri voľbe generálneho prokurátora. Dôvodom sú informácie, ktoré zazneli na zázname rozhovoru medzi predsedom SaS Richardom Sulíkom a podnikateľom Mariánom Kočnerom. Agentúre SITA to oznámila hovorkyňa Prezídia Policajného zboru SR Denisa Baloghová. Dodala, že vecou sa zaoberá Úrad boja proti korupcii. Sulíka podľa záznamu o korupčnej ponuke informoval poslanec, ktorého nazýva Ďuro.

Topky.sk (24.februára 2011)
odmietol
Aktualne.sk (17. mája 2011


Je tam vágne zadefinované v zákone, že zamestnávateľ by nemal prepustiť súčasných zamestnancov s tým, že potom zoberie tých dlhodobo nezamestnaných. Ja som to oponoval práve formuláciu tohto riešenia.

Je pravdou, že Mihál sa na svojom blogu a taktiež v rozprave k novele zákona o sociálnom poistení vyjadroval u údajnej vágnosti formulácie, že by zamestnávateľ nemal prepustiť súčasných zamestnancov aby zobral dlhodobo nezamestnaných. Výrok hodnotíme ako pravdivý.

Mihál sa o nejasnosti alebo vágnosti definície novely zákona píše vo svojom blogu na webe časopisu Trend.

"Úľava na odvodoch sa bude poskytovať 12 mesiacov – čo v regiónoch so zvýšenou nezamestnanosťou (Východ, Gemer, Spiš, Horehronie…) bude znamenať, že po odpracovaní presne 12 mesiacov zamestnávateľ takéhoto zamestnanca prepustí a namiesto neho zoberie nového zamestnanca – predtým dlhodobo nezamestnaného .

I stotu zamestnania tak budú mať dlhodobo nezamestnaní maximálne na rok. Zamestnávateľ pri takomto postupe nič neporuší – Zákonník práce mu totiž umožňuje zamestnať zamestnanca na dobu určitú – napríklad presne na jeden rok. Predpokladám, že túto výhodu pre zamestnávateľov si dostatočne vychutnajú najmä agentúry dočasného zamestnávania.“Ďalšia výnimka v zákonoch o sociálnom poistení a zdravotnom poistení“

Ako informovala aj agentúra SITA (16. októbra 2013) túto možnosť zamestnať dlhodobo nezamestnaného, pričom zamestnávateľ bude platiť len odvody na úrovni 1%, zavádza novela zákona o sociálnom poistení. Mihál podal voči tomuto návrhu dva pozmeňovacie návrhy, no jeho dva pozmeňovacie návrh sa netýkali oblasti presnejšieho definovanie za akých podmienok môžu zamestnávatelia prepustiť dlhodobo nezamestnaného po 12 mesiacoch.

K vágnosti formulácie sa však vyjadril v rozprave 15. októbra:

"Druhá vec je tá, ako je to napísané. Ja som teda prvýkrát ten návrh videl vo štvrtok na výbore, ako to je napísané, a teda tiež nie som vševedko, aby som okamžite reagoval na to, čo je tam zle, ale sú tam zlé veci, technicky . V prvom rade nie je dobre vyriešené to, že zamestnávateľ najskôr prepustí nejakú skupinu zamestnancov, a potom si zamestná nových zamestnancov, tých dlhodobo nezamestnaných, za ktorých nebude rok platiť odvody. To ošetrenie, aby to ten zamestnávateľ takto nezneužíval, ja vám to prečítam je také, že: "Zamestnávateľ neznížil počet zamestnancov z dôvodu prijatia tejto fyzickej osoby." Táto formulácia, ja nie som právnik, ale to je typický príklad ako z učebnice, ako vyzerá formulácia, ktorá negarantuje právnu istotu zúčastneným stranám."

Demagog.SK hodnotí len to či Mihál namietal voči nejasnosti formulácie, že zamestnávateľ by nemal prepustiť súčasných zamestnancov a prijať dlhodobo nezamestnaných.

blogu SITA pozmeňovacie vyjadril


Nás program (...) tam máme aj pasáž, kde veľmi jednoducho v troch riadkoch definujeme náš postoj k jednotlivým témam a jednou z tých tém je aj kolektívna bezpečnosť a náš postoj je, že nie sme za to, aby sa Európa snažila o spoločnú obranu, spoločnú armádu.

Strana SaS má skutočne v programe (.pdf, str. 9-11) pre Eurovoľby 2014 časť Postoje SaS k vybraným témam , kde je vyjadrený postoj strany v troch bodoch k viacerým témam.

programe


Bola najkratšia diskusia o rozpočte v parlamente v histórii.

Výrok hodnotíme ako neoveriteľný, keďže záznam schôdzí parlamentu sa zverejňuje len od 4. volebného obdobia (2006-2010) a z programu schôdzí v prechádzajúcich volebných obdobiach nie je možné tento údaj jednoznačne určiť. Vo všetkých prípadoch od roku 2011 však rozprava o návrhu zákona o štátnom rozpočte na nasledujúci rok trvala dlhšie, než tomu bolo v roku 2014. O vládnom návrhu zákona o štátnom rozpočte na rok 2015 sa rokovalo 2. decembra 2014 od 9:00 do 19:30 a 3. decembra 2014 od 9:00 do 11:00 a od 14:00 do 16:53, spolu teda približne 14,5 hodiny (rokovanie bolo 2. decembra prerušené medzi 13:00 a 14:00.) Minister financií Peter Kažimír na záver rozpravy v parlamente povedal : "Tentokrát to ani tak dlho netrvalo. Myslím si, že je to nejakých 14 a pol hodiny, do 15 hodín a rozpravy oproti minulému roku, tuším o polovicu, skoro o polovicu menej." O rozpočte na rok 2014 sa rokovalo v rámci 27. schôdze 6. volebného obdobia NRSR od 5. decembra 2013 15:00 a schválený bol až 12. decembra 2013 o 15:25, aj keď počas týchto dní schôdze sa prerokovávali aj iné návrhy zákonov. O rozpočte na rok 2013 sa začalo rokovať v rámci 11. schôdze , 6. decembra 2012 o 9:00. Poslanci návrh zákona schválili 13. decembra 2012. V roku 2011 sa rokovalo medzi 30. novembrom (9:00) a 7. decembrom. Agentúra SITA a denník Pravda informovali o tom, že rozprava trvala necelé dva dni, čo označili ako "nezvyčajne krátko", resp. ako " o polovicu kratšou, ako vlani ". V predchádzajúcich rokoch sa v médiách v súvislosti s rozpočtom o dĺžke rozpravy nehovorilo. Dátum zverejnenia analýzy: 15.12.2014 Naspäť Nahlásiť chybu

návrhu zákona o štátnom rozpočte
rokovalo
povedal
27. schôdze
11. schôdze
roku 2011
informovali
o polovicu kratšou, ako vlani


...keď si pozriete deficity, ktoré boli urobené tiež ľavicovou vládou v rokoch 2009 a 2010 a ktoré boli v obidvoch rokoch približne na úrovni 8 % výkonu ekonomiky a pozrieme si to, čo schválila pred pár hodinami Národná rada, teda návrh rozpočtu na budúci rok, tak to nie je 8 %, to je pod 2 %, 1,93 % výkonu ekonomiky.

Deficit verejnej správy Slovenskej republiky za rok 2009 bol 7,9% HDP a za rok 2010 7,5% HDP, čo znamená, že obe hodnoty sa pohybujú približne na úrovni 8%, ako tvrdí Kollár. Čo sa týka návrhu rozpočtu na rok 2016 , cieľová hodnota deficitu verejnej správy na rok 2016 je stanovená vo výške 1,93 % HDP. Výrok preto hodnotíme ako pravdivý. Dátum zverejnenia analýzy: 23.11.2015 Naspäť Nahlásiť chybu

Deficit verejnej správy


...pokiaľ ide o zákon o dvojitom občianstve, viete, že my sme reagovali na zákon o dvojitom občianstve, ktorý prijal maďarský parlament veľmi tvrdo a veľmi razantne

Vláda Roberta Fica prijala v máji tohto roku zákon, ktorý hovorí, že „ ak občan SR urobí úkon k dobrovoľnému získaniu občianstva iného štátu, tak jeho získaním stráca slovenské občianstvo.“ ( TASR ) Šlo o pomyselnú obranu proti maďarskému zákonu o dvojakom občianstve.

TASR


Veď platí listina práva a slobôd, zákon číslo 23/91, kde sa hovorí, že príslušnosť k etnickej menšine nemôže byť nikomu na ujmu.

Demagog.SK cituje Ústavný zákon č. 23/1991, ktorým sa uvádza Listina základných práv a slobôd ako ústavný zákon.

TRETIA HLAVA

PRÁVA NÁRODNOSTNÝCH A ETNICKÝCH MENŠÍN

Čl.24


Stará záležitosť v tunele alebo spory okolo tunela v Bratislave Sitina, ktorej stavala japonská firma Tai Sei konsorcium so Skanskou mal pre spory vytvorenú medzinárodnú komisiu, ktorú založil váš kolega, môj predchodca vo funkcii. Jednomyseľne táto komisia podporila toto riešenie, aby sme nečelili ďalším súdnym konaniam, pretože Slovensko by ich prehralo.

Ján Figeľ hovorí o prípade kedy sa NDS sporila s konzorciom Taisei-Skanska o úroky a nedostatky pri výstavbe tunela Sitina. Podľa hovorcu MDVRR SR M. Krajčoviča bola vytvorená "medzinárodná komisia" českých a slovenských právnikov, ktorá mala v tomto prípade plniť mediačnú úlohu. Hovorca Krajčovič tiež uviedol, že sa NDS na túto komisiu obrátila ešte začiatkom roka 2010, čo by zodpovedalo obdobiu ministrovania Ľ. Vážneho. Rovnako tiež hovorí o jednomyseľnosti ohľadom čo najskoršieho finančného urovnania s konzorciom. Bližšie informácie o konkrétnom zložení komisie a zdôvodnenie jej rozhodnutia nemáme k dispozícii.

M. Krajčoviča
Krajčovič


EEI dala predbežné opatrenie na súd (vo veci sporu s mestom o poskytovaní parkovania, pozn.)

Spoločnosť EEI podala žalobu na mesto Košice ohľadom všeobecného záväzného nariadenia , ktorým mesto chcelo prevziať správu nad systémom parkovania. Výrok hodnotíme ako pravdivý. Mesto Košice zatiaľ nemôže od spoločnosti EEI prevziať parkovací systém do svojej správy. Vyplýva to z neodkladného opatrenia súdu, na ktorý sa so žalobou obrátila parkovacia spoločnosť. Nepáči sa jej plán mesta, ktoré chcelo správu prevziať prostredníctvom všeobecne záväzného nariadenia (VZN). Mesto Košice avizovalo, že sa proti rozhodnutiu súdu odvolá. Okresný súd Bratislava I prikázal mestu poskytovať spoločnosti EEI súčinnosť pri prevádzkovaní verejných platených parkovísk a výbere parkovného na jeho území v zmysle nájomnej zmluvy z roku 2012 a jej dodatkov. Platí to do času skončenia zmluvy alebo do prípadného súdneho rozhodnutia o jej neplatnosti. Dátum zverejnenia analýzy: 22.10.2018 Naspäť Nahlásiť chybu

nariadenia žalobou


Nemáte ako som povedal, ja som nikdy nedevelopoval pozemky, nekupoval, nepredával. Je to vidieť aj na tomto pozemku. Za tých 19 rokov sa s ním nič nestalo. Ani som ho nepredal, proste to nebol môj biznis.

Podľa dostupných informácii o mladosti a podnikateľskej kariére Andreja Kisku, sa súčasný prezident nevenoval podnikaniu s pozemkami. Podľa životopisu prezidenta Kisku, ktorý je zverejnený na oficiálnej stránke prezidenta SR Andrej Kiska "Ako manažér a podnikateľ pracoval viac ako 15 rokov. Založil viaceré spoločnosti, najúspešnejšie z nich Triangel a Quatro v roku 1996. Tieto firmy poskytli počas svojej histórie finančné služby viac ako 1 miliónu ľudí a stali sa najúspešnejšími splátkovými spoločnosťami na Slovensku. V roku 2005 predal všetky svoje podiely v týchto spoločnostiach VÚB banke a rozhodol sa venovať charite." Na základe dostupných informácií však nemôžme potvrdiť ani vyvrátiť tvrdenie prezidenta, že nikdy s pozemkami nepodnikal a ani nebol developer. Taktiež podľa čiastočného výpisu z portálu katastra nehnuteľností sa nedá zmapovať, čo sa stalo za posledných 19 rokov s pozemkom, ktorý je predmetom kauzy Veľký Slavkov. Výrok hodnotíme ako neoveriteľný.

zverejnený


Glen Hanlon v rozmedzí od 1. apríla 2010 do 18. mája 2011 pôsobil vo funkcii hlavného trenéra reprezentácie Slovenského národného hokejového mužstva. Jeho fungovanie na poste trénera nedosiahlo však ani 1,5 roka. Výrok Richarda Lintera považujeme za nepravdivý.

pôsobil vo funkcii hlavného trenéra
zvolený


Pán prezident SR od začiatku podporoval všetky kroky vlády a napokon návrh na vyhlásenie núdzového stavu bol návrhom pána prezidenta.

Prezident SR sa k nepriaznivej situácii v slovenskom zdravotníctve 23.novembra 2011 vyjadril, že ak sa vláda s odborármi nedohodne do soboty 26. novembra 2011, požiada vládu SR, aby vyhlásila núdzový stav. " Dal som podmienku, ako vláde, tak odborom, aby do soboty urobili dohodu. Ak dohodu neurobia, požiadam vládu, aby vyhlásila núdzový stav ,“ povedal Gašparovič. O dva dni neskor, 25. novembra , sa prezident k danej situácii vyjadril takto: " Ani prezident si nemôže dovoliť čakať, že niekto zomrie, lebo nebol ošetrený. Až potom nariadiť stav núdze by bolo neskoro. Preto som pani premiérke povedal, že moje rozhodnutie naďalej platí. Bude teraz záležať na vláde , kedy a či tento stav vyhlási." Z vyjadrení prezidenta SR vyplýva, že iniciatíva navrhnúť núdzový stav prišla z jeho strany.

23.novembra 2011
25. novembra


Ale vzniklo to proste (verdikt Ústavného súdu ohľadom odmeňovania sudcov, pozn.) z hľadiska nového spôsobu ako odmeňovať ústavných činiteľov. Ináč neprešlo to vlastne ani u tých ústavných činiteľov, z toho princípu vyšlo, že odrazu mali platy poslancov a ministrov stúpnuť o nejakých 600, 700 eur. Čiže po roku sa to zrušilo. Je pravdou, že v danom roku to znížilo platy aj sudcov. A výsledok rozhodnutia Ústavného súdu je taký, že bolo takéto rozhodnutie nezákonné.

Je pravdou, že časť novely z roku 2010, ktorá viazala výpočet miezd sudcov na poslanecký plat, ktorý bol zase viazaný na výšku schodku rozpočtu, bol v decembri vyhlásená Ústavným súdom za protiústavnú. Kvôli tejto novele klesli mzdy sudcov v roku 2011 o približne 10%. Taktiež je pravdou, že novela z roku 2010 stanovila taký výpočet miezd poslancov, že na rok 2012 mali narásť najvyšším odhadom až o 600 eur. To bol dôvod prečo sa úprava z roku 2010 koncom roka 2011 novelizovala a platy ústavných činiteľov zmrazili. Výrok hodnotíme ako pravdivý.

Návrhu zákona o platových pomeroch niektorých ústavných činiteľov, ktorý navrhovala skupina poslancov vládnej koalície, bol chválený 2. decembra 2010. Novela viazala platy sudcov na priemernú mzdu poslancov (§ 29g, bod 12 odseky (7), (4), (8)). Platy poslancov sa vypočítali ako suma trojnásobku priemernej nominálnej mesačnej mzdy zamestnanca v hospodárstve vynásobenia dvojnásobkom podielu schodku rozpočtu verejnej správy Slovenskej republiky na hrubom domácom produkte Slovenskej republiky.

Platy sudcov podľa výpočtu agentúry SITA od nového roku poklesli o 10% (z 2 234 eur na 2 010 eur.). Tejto téme sa venoval tiež denník Pravda , ktorý podľa prijatej novely vypočítal, že základné platy sudcov sa znížia až o 8%.

Výška mzdy poslancov závisela od výšky schodku rozpočtu. Keďže výška výška mzdy sudcov závisela od mzdy poslancov, tak aj výška mzdy sudcov závisela od výšky schodku. Práve to namietal Madej (.pdf) už v rozprave o tejto novele výšky - že mzda sudcov závisí od schodku rozpočtu.

Pre rok 2012 a ďalšie sa mala výška platov odvíjať od podielu schodku verejnej správy SR a od hrubého domáceho produktu. Platy sa podľa Sulíka mali po dvoch rokoch rozmraziť a následne znížiť o dvojnásobok deficitu.

Už koncom roka 2011 však kvôli vývoju deficitu sa mali mzdy poslancov a tak aj sudcov zvýšiť o stovky eur. Odhady sa pohybovali na úrovni 370 až 600 eur. Podľa SME hovoril v novembri 2011 Líder OĽaNO o 500 eur, Kažimír o 400 eur, Kancelária NR SR o 362 eur.

21. decembra 2011, teda takmer presne o rom po novele z roku 2010, sa zákon novelizoval , a mzdy ústavných činiteľov sa zmrazili.

Na základe návrhu skupiny 35 poslancov namietajúcich nesúlad zákona č. 120/1993 Z. z. o platových pomeroch niektorých ústavných činiteľov Slovenskej republiky s Ústavou SR rozhodol Ústavný súd v pléne 11. decembra 2013 vyslovením nesúladu v jednom z bodov návrhu týkajúceho sa práve zníženia platového pomeru sudcov v 3 paragrafoch (§ 2 ods. 1 v časti „znížený podľa ods. 2“, § 2 ods. 2 a § 29g ods. 1 vo vzťahu k sudcom a § 29g ods. 4, 8 a 9), ostatné zamietol. Už v odôvodnení tohto rozhodnutia ÚS konštatoval že niektoré napadnuté ustanovenia zákona obsahujú mechanizmus úpravy (znižovania) platov viacerých ústavných činiteľov, ktorých plat sa odvíja od platu poslanca Národnej rady Slovenskej republiky.

Návrhu zákona
chválený
SITA
Pravda
Madej
zvýšiť
novelizoval
návrhu
rozhodol


Je to viac, ako bolo boli očakávania (voličská účasť na poslednom referende, pozn.), to určite.

Podľa prieskumu agentúry Focus (čo je pravdepodobne jediný odhad založený na reálne vykonanom prieskume) bola očakávaná účasť pod 20%. Podľa zistení zo začiatku septembra je len desatina (10,4%) respondentov naisto rozhodnutá zúčastniť sa predmetného referenda.

prieskumu


Hlasoval som za bezplatnú MHD pre študentov aj seniorov...

Martin Kapitulík skutočne hlasoval aj za bezplatnú MHD pre študentov, aj za rozšírenie bezplatnej MHD pre všetkých dôchodcov. Výrok hodnotíme ako pravdivý. V roku 2016 na májovom zasadnutí mestského zastupiteľstva v Žiline poslanci hlasovali o bezplatnej preprave pre študentov, ktorí majú v Žiline trvalý pobyt (a nemajú žiadny dlh voči mestu). Poslanec Martin Kapitulík hlasoval za tento návrh(. pdf ), návrh bol schválený.

pdf pdf


... faktom zostáva to, že aj v minuloročnom rozpočte na tento rok neodhadol (Kažimír, pozn.) správne hospodársky rast.

Peter Kažimír, resp. Ministerstvo financií SR skutočne neodhadli správne hospodársky rast SR na rok 2013.

rozpočtu Eurostat správa


...bola dosiahnutá dohoda medzi Európskou úniou a Tureckom a dohoda sa začala napĺňať. Táto dohoda je veľmi vážna, pretože na jednej strane hovorí o pomoci Turecka vo vzťahu k Európe a súčasne Európska únia urobila významné rozhodnutia, ako je zrýchlenie prístupového konania Turecka smerom k Európskej únii. Spomínaná vízová liberalizácia, tam sú finančné toky. Hovoríme o troch miliardách, ďalších troch miliardách.

Dohoda medzi Tureckom a Európskou Úniou, ktorá vstúpila do platnosti v marci 2016, sa okrem iného zaoberá aj vízovou liberalizáciou, regulácií v súvislosti s migráciou utečencov do EÚ, a finančou podporou Turecka v súvislosti s utečeneckými zariadeniami. Tento výrok je pravdivý.

"5) Naplnenie plánu vízovej liberalizácie bude zrýchlené s perspektívou odstránenia vízovej povinnosti pre občanov Turecka najneskôr do júna 2016. Turecko podstúpy všetky kroky potrebné k tomu, aby splnilo zostávajúce požiadavky. "

" 6) EU, v úzkej spolupráci s Tureckom, ďalej urýchli vyplatenie pôvodne udelených 3 miliárd EUR pod záštitou Zariadenia pre utečencov v Turecku. Keď už budú tieto zdroje takmer vyčerpané, EU zmobilizuje dodatočné zdroje pre toto Zariadenie, v celkovej hodnote do 3 miliárd EUR a to do konca roku 2018. "

(...)

" 8) Proces vstúpenia bude znovu-obnovený, pričom Kapitola 33 bude otvorená počas Holandského predsedníctva Rady Európskej Únie a prípravné práce pre otvorenie ďalších kapitol budú pokračovať v zrýchlenom tempe."

dohody dohoda


... 25 rokov nedokončená autobusová stanica... 24.9. bola podpísaná kúpno-predajná zmluva medzi pôvodným vlastníkom a novým investorom.

Portál Bystricoviny.sk uvádza, že objekt nedostavanej autobusovej stanice odkúpila bratislavská spoločnosť PRIMUM s.r.o. od pôvodného vlastníka SAD Banská Bystrica, pričom k zmene vlastníctva malo dôjsť pred niekoľkými týždňami (uvedený zdroj bol publikovaný 13. novembra 2014, pozn.). Nevieme teda potvrdiť, či bola zmluva podpísaná presne 24. septembra 2014, ale tento údaj sedí pre dané obdobie. Citovaný zdroj tiež uvádza, že " Banskobystrickú autobusovú stanicu začal stavať štát ešte v roku 1983. ... V roku 1990 sa však celá výstavba zastavila a odvtedy neobnovila." Stanica je teda "nedokončená" približne 25 rokov, ak rátame obdobie odkedy sa zastavila výstavba. Dátum zverejnenia analýzy: 11.11.2014 Naspäť Nahlásiť chybu

Bystricoviny.sk


Navyše je tam aj isté ústavnoprávne vákuum, keďže oni vyslovene hovoria, že neuznávajú právnu kontinuitu medzi rokom 44 až 90 a odvolávajú sa na takzvanú historickú ústavu, to znamená tá, ktorá platila za Rakúsko-Uhorska, čiže za čias najväčšej maďarizácie.

Rafaj nepresne cituje text novej ústavy, následne ho nesprávne interpretuje. V preambule sa píše: "Ctíme si výdobytky našej historickej ústavy a Svätú korunu, ktorá stelesňuje ústavnú kontinuitu Maďarska a celistvosť národa. ... Neuznávame právnu kontinuitu komunistickej "ústavy" z roku 1949, ktorá bola základom tyranského panstva, preto ju vyhlasujeme za neplatnú. ... Návrat samourčenia našej domoviny strateného 19. marca 1944 počítame od 2. mája 1990, od ustanovenia prvého slobode zvoleného zastúpenia ľudu. Tento deň považujeme za počiatok novej demokracie a ústavného poriadku našej domoviny." ("Tiszteletben tartjuk történeti alkotmányunk vívmányait és a Szent Koronát, amely megtestesíti Magyarország alkotmányos állami folytonosságát és a nemzet egységét. ... Nem ismerjük el az 1949. évi kommunista "alkotmány" jogfolytonosságát, amely egy zsarnoki uralom alapja volt, ezért kinyilvánítjuk annak érvénytelenségét. ... Hazánk 1944. március tizenkilencedikén elveszített állami önrendelkezésének visszaálltát 1990. május másodikától, az első szabadon választott népképviselet megalakulásától számítjuk . Ezt a napot tekintjük hazánk új demokráciája és alkotmányos rendje kezdetének.") Pred rokom 1949 Maďarsko nemalo písanú ústavu, len niekoľko zákonov ústavného významu, ktoré spoločne tvoria spomínanú "historickú ústavu". Súčasný text si ju len "ctí". Roky 1944-1990 sa tiež spomínajú v inom kontexte než tvrdil Rafaj. Za najdôležitejšie však považujeme to, že všetko citované sa nachádza len v preambule novej ústavy, čo podľa nás nemá rovnakú silu ako vlastné články. Ďalej by sme chceli upozorniť na rozpor, napríklad medzi maďarskými ústavnými právnikmi Kolláthom a Gulyásom , či bude mať Maďarsko dve ústavy alebo iba jednu. Dátum zverejnenia analýzy: 01.05.2011 Naspäť Nahlásiť chybu

Kolláthom
Gulyásom
dve ústavy


...napríklad minister Mikolaj urobil školskú reformu, môžete mať na to svoj názor na to, ako ju hodnotíte, ale jednoducho toto urobili.

začal s reformou


Máme najnižšiu infláciu v histórii EÚ...

Podľa indexu HICP , ktorý je bežne používaný na medzinárodné porovnávanie inflácie spotrebiteľských cien, nie je v súčasnosti inflácia EÚ na historickom minime a to isté platí aj pre eurozónu. V prípade Slovenska bola rovnako nízka inflácia ako je dnes už aj v minulosti. Výrok preto hodnotíme ako nepravdivý. Inflácia bola pre Eurozónu nižšia v júli 2009 (-0,6% oproti súčasným 0,5%), pre Slovensko bola na úrovni ako je teraz v januári a februári 2010 (-0,2%) a pre EÚ bola nižšia v júli 2009 (0,2% oproti súčasným 0,6%). Dátum zverejnenia analýzy: 28.04.2014 Naspäť Nahlásiť chybu

indexu HICP


...a toto v Európe nemá páru, čo sa tu má udiať na Slovensku, respektíve v strednej Európe vo vzťahoch slovensko-maďarských na našom pohraničí (o maďarskom zákone o štátnom občianstve a skladaní sľubu vernosti Maďarskej republike, pozn.).

Podobný sľub skladajú aj občania SR, čiže to nie je nič výnimočné. „Zloženie sľubu je podmienkou nadobudnutia štátneho občianstva Slovenskej republiky.“ "Sľubujem na svoju česť a svedomie, že budem verný Slovenskej republike, budem dodržiavať Ústavu Slovenskej republiky, ústavné zákony, zákony a iné všeobecne záväzné právne predpisy a riadne plniť všetky povinnosti štátneho občana Slovenskej republiky."

sľubu


Od roku 2006 najviac rástli tzv. nešpecifikované výdavky (v zdravotníctve, pozn.) 1,7 miliardy, to je 32 %, v iných štátoch maximum 8 %.

Eurostat v štatistike General government expenditure on health za rok 2013 (najnovšie údaje) uvádza, že slovenské zdravotníctvo v roku 2013 pracovalo s 7,5 % HDP. Z toho 2,4 % HDP, Eurostat zaradil medzi nešpecifikované (Health n.e.c). Ide po prepočte (z HDP z roku 2013, 72 mld eur) o 1,73 mld eur. Celkovo ide o 32 % z celkových výdavkom na zdravotníctvo. Nie je však pravdou, že v iných štátoch EÚ je to maximálne 8 %. Napríklad v prípade Rumunska ide o 15 %, Litvy o 25 %. Výrok hodnotíme ako nepravdivý. Ak by sme chceli zistiť nárast týchto nešpecifikovaných výdavkov od roku 2006, museli by sme čerpať dáta z Eurostat General government expenditure by function (COFOG) , kde je možné zvoliť zobrazenie práve nešpecifikovaných výdavkov na zdravotníctvo (Pri COFOG99 zvoliť Health n.e.c.). Problémom však je, že pri Slovensku nie sú údaje k dispozícii. Eurostat (pdf. s., 174) uvádza v popise parametra 7.6, teda nešpecifikovaných výdavkoch všetko, čo zapadá do tejto kategórie: "07.6 (health n.e.c.) Administration, operation or support of activities such as formulation, administration, coordination and monitoring of overall health policies, plans, programs and budgets; preparation and enforcement of legislation and standards for the provision of health services, including the licensing of medical establishments and medical and paramedical personnel; production and dissemination of general information, technical documentation and statistics on health. Includes: health affairs and services that cannot be assigned to (07.1), (07.2), (07.3), (07.4) or (07.5)." Graf o vývoji týchto výdavkov uvádza na svojom blogu Tomáš Meravý, ekonóm Most-Híd. Z jeho grafu je zrejmý nárast nešpecikovaných výdavkov, dokonca relatívne najväčší z jednotlivých kategórii výdavkov zdravotníctva. Tneto nárast však ale nevieme nezávisle overiť z údajov Eurostat. Dátum zverejnenia analýzy: 28.02.2016 Naspäť Nahlásiť chybu

Eurostat HDP Eurostat uvádza


...aj za také podobné povedzme veci bol pán Gašparovič ako predseda Národnej rady odvolávaný, nebol odvolaný, ale pokus bol, vy ste to tiež podpísali...

V roku 1997 bola známa kauza Gaulieder, keď predsedom parlamentu bol Ivan Gašparovič a navrhlo sa jeho odvolanie. Či tento návrh podpísal aj Robert Fico sa však overiť nepodarilo.


My sme splnili všetky Maastrichtské kritériá, teda podmienky vstupu do eurozóny.

Konvergenčné kritéria, ktoré krajina musí splniť pre vstup do eurozóny sa nazývajú ináč aj Maastrichtské kritéria (viď napr tu , tu alebo tu ).

tu
tu
tu
Príprava na zaverenie eura v SR


Pán Kiska, aj ja som robil v živote. Ja som dlhé roky zastupoval Slovensko na Európskom sude pre ľudské práva.

Robert Fico pracoval v rokoch 1994-2000 ako agent pre zastupovanie SR v konaní pred Európskou komisiou pre ľudské práva a Európskym súdom pre ľudské práva.

pracoval


Pán Kaliňák ako minister vnútra bol odvolávaný 3 týždne pred novou požiadavkou poslancov (o odvolanie, pozn.) a dá sa povedať, že tak isto aj pán premiér Fico, bol na neho teda podaný návrh poslancov na odvolanie, tesne predtým, ako sa začal summit (mal na mysli slovenské predsedníctvo, pozn.).

Minister Kaliňák pred letnými prázdninami čelil v priebehu troch týždňov dvom návrhom na odvolanie pre kauzu Bašternák. Rovnako sa návrhu na odvolanie kvôli nečinnosti v tejto kauze nevyhol ani premiér Robert Fico, pričom návrh bol doručený v deň začiatku slovenského predsedníctva v Rade EÚ. Výrok Bélu Bugára preto hodnotíme ako pravdivý. " Minister vnútra Slovenskej republiky Robert Kaliňák je politicky zodpovedný za skutočnosť, že podozrenia z niekoľkomiliónových daňových podvodov kauze verejnosti známej ako "kauza Bašternák" sa náležite nevyšetrili, " týmito slovami (.pdf) začína návrh odôvodnenia odvolania Roberta Kaliňáka z funkcie. Prvý návrh skupiny poslancov NR SR o odvolanie ministra vnútra z funkcie bol doručený 3. júna 2016. Návrh bol prerokovaný na 5. schôdzi NR SR – 7. júna 2016 v neprospech navrhovateľov. Druhý návrh na odvolanie bol doručený NR SR 24. júna 2016. Navrhovatelia znovu predložili návrh na základe nových skutočností o vzťahu ministra Kaliňáka s podnikateľom Bašternákom. "Kaliňák vtedy tvrdil, že s Bašternákom nič nemal. Minister vnútra opakovane obhajoval zločiny, ktoré spáchal Bašternák tým, že okradol o 12 miliónov eur. Minister na schôdzi vedome a dobrovoľne klamal," tvrdí Matovič. Návrhu na odvolanie sa pre nečinnosť v kauze Bašternák nevyhol ani premiér Robert Fico. Návrh bol NR SR doručený 1. júla 2016 – čo bol aj oficiálny začiatok slovenského predsedníctva v Rade EÚ. Prerokovanie návrhu o odvolanie Roberta Fica sa uskutočnilo 23. septembra 2016. Návrh neprešiel a výsledkom je, že ako Robert Fico, tak i Robert Kaliňák zostávajú vo svojich funkciách. Dátum zverejnenia analýzy: 26.09.2016 Naspäť Nahlásiť chybu

týmito slovami
Prvý návrh
prerokovaný
Druhý návrh
tvrdí
Návrhu
začiatok slovenského predsedníctva
Prerokovanie návrhu


Keď som bol v opozícii, ako ste v opozícii vy teraz (Hlas-SD, pozn.), tak som hlasoval za všetky sociálne zákony, ktoré ste ako strana Smer predkladali... Zahlasovali sme (Sme rodina, pozn.) za každý 1 zákon, ktorý mohol pomôcť akejkoľvek skupine obyvateľov.

Tím Demagog.SK nenašiel zákon, ktorý by spĺňal definíciu sociálneho zákona a pomáhal „akejkoľvek skupine obyvateľov“ a poslanci Sme rodina zaň v rokoch 2016 – 2020 nehlasovali. Keďže však nemáme kapacity na kontrolu všetkých zákonov, ktoré v tomto období boli predložené v parlamente, výrok hodnotíme ako neoveriteľný.


Pán redaktor, chodí nám po Slovensku skupina ľudí, hovoríme o 10-tisícoch s falošnými (potvrdeniami) testami? Chodí. Ja som prešiel teraz celé Slovensko, prešiel som od Košíc, Prešova, Banskej, Nitry, Žiliny, Trenčína, všade sa stretávame s tým istým fenoménom, ľudia bez akýchkoľvek problémov sa dostávajú k falošným potvrdeniam o testoch.

Nie je zrejmé, odkiaľ má Robert Fico tento údaj. Polícia ním nedisponuje, v čase publikovania relácie nezaznamenala ani jeden prípad falošne predloženého antigénového testu. Tvrdenie expremiéra preto hodnotíme ako neoveriteľné. Robert Fico hovorí o údajnom falšovaní potvrdení o (negatívnych) antigénových testov, ktorými sa obćania musia preukazovať policajtom, ak chcú požívať výnimky zo zákazu vychádzania. Oddelenie Komunikácie a prevencie Prezídia Policajného zboru 18. februára pre Demagóg.SK uviedlo, že „ doposiaľ kontrolami nebolo zistené, že by občania predkladali falošné potvrdenia.” V tento deň polícia zároveň zaznamenala prvý takýto prípad - pendlerka si pozmenila antigénový certifikát. Pri prvom kole celoplošného testovania boli potvrdenia výsledku chránené vodoznakom. Počas tohtoročných skríningových či pravidelných Ag-testovaní si obce či testovacie miesta pripravujú vlastné tlačivá.

pozmenila boli


Účet mám vystavený na webovej stránke jancarnogursky.sk, kde sa uchádzam o to, aby mi prispievali na tento účet.

Ján Čarnogurský má na svojej webovej stránke zverejnené číslo účtu, prostredníctvom ktorého mu môžu podporovatelia prispievať na kampaň. Treba však upozorniť, že to nie je tzv. transparentný účet.

stránke


(Vláda, pozn.) (...) zabezpečí legislatívnu ochranu ľudí s nízkymi príjmami a marginalizovaných skupín pred zadlžovaním najmä nebankovými subjektmi, ktoré poskytujú úvery hraničiace s úžerou.

Problematika nebankových subjektov a ochrany marginalizovaných skupín pred zadlžovaním práve nebankovými subjektami je obsahom viacerých zákonov. Ide napríklad o Zákon o spotrebiteľských úveroch a Zákon o ochrane spotrebiteľa , ktoré boli v tomto funkčnom období vlády R. Fica novelizované. Ďalšie zmeny určili, že nebankové subjekty musia mať platnú licenciu , čo má zabrániť nekalému podnikaniu. Túto licenciu udeľuje Národná banka Slovenska, ktorá týmto nástrojom monitoruje počet nebankových subjektov fungujúcich na Slovenku. Vláda teda skutočne novelizovala a prijala zákony, ktoré chránia ľudí pred zadlžovaním sa v nebankových subjektoch. Sľub preto hodnotíme ako splnený.

Zákon o spotrebiteľských úveroch
Zákon o ochrane spotrebiteľa
platnú licenciu
Pravda


Nepamätám si na to, aby sme mali možnosť si vypočuť nahrávky alebo si ich prečítať o tom, ako tí elitní vyšetrovatelia hovoria o tom, že ženu treba kopnúť do rozkroku.

Výrok sa týka prepisu legálne získaných odposluchov vyšetrovateľov NAKA. Jána Čurillu, Pavla Ďurku, Milana Sabotu, Štefana Mašina a ďalších. V roku 2021 ich policajná inšpekcia obvinila zo zneužitia právomoci verejného činiteľa. Súd ich následne vzal do väzby. Spolu s nimi bol obvinený aj bývalý šéf policajnej inšpekcie Peter Scholtz.

Veľká časť prepisu sa sústredí na dohadovanie vyšetrovateľov, ako postupovať proti vyšetrovateľke Úradu inšpekčnej služby Diane Santusovej. Vyšetrovatelia mali pripravovať nepodložené stíhanie ďalších ľudí z inšpekcie a SIS.

Údajným motívom vyšetrovateľov mala byť snaha kryť vlastnú trestnú činnosť.

V prepise sa vyskytuje množstvo vulgarizmov a vyšetrovatelia hovoria o násilných metódach, ktorými chceli získať informácie o svojej kolegyni Santusovej. Výrok Šutaja Eštoka sa vzťahuje na pasáž, kde sa hovorí: „Že ju (mjr. Mgr. A.T.) ide kopnúť do p*če. Hneď ako to pôjde, že ju ide odstaviť od roboty“ ( .pdf , S. 68). Výrok preto hodnotíme ako pravdivý.

obvinila vyšetrovateľke stíhanie .pdf


Máte pravdu v tom, že Slovensko patrí k najchudobnejším štátom Európskej únii v pomere teda HDP na obyvateľa. Alebo v hocijakej inej štatistike, ktorú si vezmeme, je Slovensko buď posledné alebo druhé alebo tretie od konca. Produktivita práce, tempo stavania diaľnic, kvalita zdravotníctva.

Michal Šimečka má pravdu, čo sa týka postavenia Slovenskej republiky v rebríčku HDP na obyvateľa a poklese produktivity práce. Pre kvalitu zdravotníctva nie je dostupná štatistika, ktorá by ju vedela odmerať v jednom ukazovateli. Pre tempo stavania dialnic zas nie sú k dispozícii dáta, ktoré by sa dali jednoznačne vyhodnotiť. Je však pravdou, že v pridružených štatistikách z týchto odvetví sa Slovensko nachádza na chvoste rebríčka Európskej únie. Kvôli nedostatku dát pri štatistikách, o ktorých Šimečka hovorí, hodnotíme jeho výrok ako neoveriteľný.

Slovensko štatisticky patrí medzi najchudobnejšie krajiny EÚ. Vo veľkosti HDP na obyvateľa sme predposlední pred Bulharskom a pod úrovňou Grécka. Rovnako zaostávame aj v rebríčku rastu produktivity práce . Tá sa nám v poslednom roku znížila o 2,5 %. Väčší pokles zaznamenali len Estónsko a Litva. V staršom rebríčku produktivity práce z roku 2021 vyjadrenej v hodnote HDP za odpracovanú hodinu sme sa zase umiestnili na štvrtom mieste od konca v rámci EÚ.

Ohľadom tempa výstavby diaľnic nemáme k dispozícii dáta, ktoré by sme vedeli porovnať medzi krajinami. To, že sa diaľnice a rýchlostné cesty na Slovensku stavajú pomalšie ako v okolitých krajinách, však priznal aj bývalý minister dopravy Andrej Doležal. Slovensko je na chvoste Európskej únie napríklad v štatistike dĺžky ciest. V počte diaľnic na jedného obyvateľa je Slovenská republika šiesta od konca ( .pdf , s. 15).

Kvalita zdravotníctva je príliš komplexný pojem na to, aby sa sa dal vyjadriť v jednom čísle. Dobrými ukazovateľmi sú v tejto oblasti napríklad celkové výdavky na zdravotníctvo alebo odvrátiteľné úmrtia na 100 tisíc obyvateľov obyvateľov. V oboch zaostávame za priemerom Európskej únie. V porovnaní výdavkov na zdravotníctvo sa Slovensko nachádza v okolí spodnej tretiny krajín. Ešte horšie sme na tom, čo sa týka rebríčku odvrátiteľných úmrtí, kde je Slovensko šieste od konca ( .pdf , s. 5).

Demagóg.sk sa 26. 9. 2023 obrátil na Michala Šimečku so žiadosťou o vyjadrenie, avšak nezareagoval.

veľkosti
produktivity práce
umiestnili
priznal
.pdf
.pdf


Jednoducho ja chápem, že pán minister mal súkromné aktivity, ktoré musel vtedy robiť, pribudlo mu nové auto do rodiny a v tom čase bola koaličná rada, na ktorej prítomný nebol ako podpredseda SaS a jednoducho si nič nevypýtal.

Podľa Koaličnej dohody sú na Koaličnej rade prítomní 3 zástupcovia každej zmluvnej strany, t.j. SDKÚ, KDH, SaS. Kedy mal minister získať nové auto nevieme. Koaličná rada k rozpočtu sa konala aj 31. augusta 2010 , kde Galko nebol, nevieme ale, či by mal byť, a z akých dôvodov neprišiel, ak mal. Zo SaS na nej boli Martin Chren, Juraj Miškov a Jozef Mihál. Na dovolenke vtedy bol Richard Sulík.

Koaličnej dohody
konala aj 31. augusta 2010


Ale znovu len pre časť sestričiek (zvyšovanie platov, pozn.) a nie tak, ako sestričky chceli, aby to bolo, dá sa povedať na základe zákona pravidelne, aby nemuseli stále len bojovať a bojovať.

Zvyšovanie platov sa dotkne iba zdravotníckych zamestnancov nemocníc, avšak nie ambulancií, čiže súčasná novela zákona sa nevzťahuje na všetky zdravotné sestry. Rovnako je toto platové navýšenie iba jednorázové, pretože zákon nezahŕňa žiadne neskoršie navyšovanie koeficientov, podľa ktorých sa jednotlivé platy sestier vypočítavajú. Výrok hodnotíme ako pravdivý. Pôvodne sa zvýšenie platov malo týkať iba pracovníkov v štátnych zariadeniach, neskôr sa zákon zameral iba na zamestnancov nemocničných zariadení: " Ministerstvo dlhodobo plánovalo upraviť iba platy v štátnych nemocniciach. Argumentovalo, že ich vie garantovať len tam, kde má dosah. Zástupcovia zdravotníkov však dlhodobo žiadali zákon pre všetkých zamestnancov nemocníc, ale aj ambulancií. Tých sa však schválený návrh netýka. Ako poukázala šéfka sesterskej komory Iveta Lazorová, mimo tak ostane asi tretina sestier. Pri iných profesiách môže byť podľa jej slov tento podiel aj vyšší. " Súčasná novela zákona o platoch zdravotných sestier stanovuje: " minimálnu výšku ich základnej zložky mzdy podľa vzoru úpravy platov lekárov. Napríklad sestra má mať rovnako ako verejný zdravotník či fyzioterapeut základnú zložku mzdy najmenej vo výške 0,81-násobku priemernej mesačnej mzdy zamestnanca v hospodárstve spred dvoch rokov. " Tieto zmeny však sestrám pripadajú nedostatočné: "Sesterské odbory pôvodne žiadali viac, okrem toho navrhovali, aby sa platy zvyšovali s počtom odpracovaných rokov a aby zmeny platili tak pre štátne, ako aj súkromné zariadenia." „"Koeficienty sú nízke. Nám najviac prekáža, že zákon nebude mať platnosť pre všetky sestry bez ohľadu na to, kde pracujú." (...) Zákon nehovorí o zvýhodnení sestier, ktoré pracujú roky a majú skúsenosti(...). "Chceli sme časovú postupnosť, aby bola nejaká motivácia zostať pracovať v zdravotníctve,“ doplnila Lazorová, podľa ktorej sa platy sestier ďalej posúvať nebudú a zostanú stáť na rovnakom bode, lebo zákon na odpracované roky neprihliada. Tvrdí, že v porovnaní s lekármi ide o diskrimináciu." Dátum zverejnenia analýzy: 11.01.2016 Naspäť Nahlásiť chybu

štátnych novela zmeny


...z útoku, ktorý sme mali na Slovensku voči našej ministerke, naozaj s listom, ktorý bol kontaminovaný americiom..

22. novembra 2016 bol na rezort Ministerstva spravodlivosti doručený anonymný list adresovaný zamestnancom justície, prokuratúry a polície. List, v ktorom sa písalo, že je kontaminovaný rádioaktívnou látkou, sa podľa Hospodárskych novín dostal až do kancelárie ministerky Lucie Žitňanskej. Podľa informácií denníka Pravda obsahovala zásielka prvok amerícium, ktorý sa v danej hodnote v prírode nevyskytuje a mohol by byť potenciálne zdraviu škodlivý pri vdýchnutí, či vnútornom požití.

Hospodárskych novín
Pravda
uviedol


Toto by najsilnejšia opozičná strana robiť nemala a ja by som uvítal, keby sa Smer nechal inšpirovať situáciou v nemeckom Bundestagu, kde nemecká kancelárka Merkelová rovnako nevie zabezpečiť do poslednej nohy všetky koaličné hlasy Bundestagu a napriek tomu opozičné strany ako SPD a Zelení úplne jasne povedali, že eurovalu podporia, keď je to, sekundu, len dokončím vetu.

Podľa webe udalosti.noviny.sk "Nemeckí Zelení v parlamente zahlasujú za posilnenie záchranného fondu eurozóny. Vyhlásil to v stredu šéf frakcie opozičnej strany v dolnej komore nemeckého parlamentu Jürgen Trittin. " Podľa webu ekonomika.etrend.sk "O poziční nemeckí sociálni demokrati (SPD) podporia v Spolkovom sneme rozšírenie Európskeho fondu finančnej stability (EFSF). Na začiatku diskusie k príslušnému návrhu zákona to dnes povedal predseda SPD Sigmar Gabriel."

Podľa webe udalosti.noviny.sk
Podľa webu ekonomika.etrend.sk


Súhlasím s postojom ministra školstvá a podpredsedu vlády pána Mikolaja, ktorý hovorí, že treba dôslednejšie prispôsobovať odbory na vysokých školách potrebám praxe, aby sa nám nestalo, že vyšle niekto niečo, čo prax nepotrebuje.

Mikolaj nedávno prišiel s týmto programom.

Mikolaj


V súčasnej dobe včera a ešte aj dneska tu bol maltský pán prezident, s ktorým prišlo tiež niekoľko desiatok podnikateľov z Malty. Dva roky predtým som ja tam bol na Malte s našimi a už majú niektoré konkrétne dohody, ktoré podpísali.

Podľa príhovoru , ktorý I. Gašparovič predniesol na Slovensko-Maltskom ekonomickom fóre 23.1.2014 je pravdou, že Slovensko navštívil Maltský prezident spolu so skupinou podnikateľov. Informuje o tom aj agentúra SITA . To isté urobil pred dvoma rokmi I.Gašparovič, keď navštívil Maltu a pozval aj slovenských podnikateľov.( parameter.sk , aktuality.sk )

príhovoru
SITA
parameter.sk
aktuality.sk
stretnutia
ekonomické fórum
Memoranda


… že keď teraz Slovensko robilo emisiu dlhopisov v hodnote jednej miliardy a bohužiaľ, fakt je tam tá úroková miera 4 %, čo je napr. viac ako aktuálne Španielsko. To je fakt veľa, tak áno, bolo tam treba veľmi vysvetľovať investorom práve slová pána premiéra…

12. októbra 2022 emitovalo Slovensko 10-ročné štátne dlhopisy v hodnote 1 mld. eur s úrokovou mierou 4 %. ( pdf , s. 1)

Španielsko emitovalo 10-ročné štátne 11. októbra 2022 s úrokovou mierou 3,225%.

Výrok hodnotíme ako pravdivý, keďže úroková miera slovenských dlhopisov so splatnosťou 10 rokov je vyššia ako španielskych.

pdf emitovalo


Veď si dala dokonca do svojho vládneho programu veľmi nízky objem diaľníc výstavby diaľníc pre nové programovacie obdobie, pre rok 2011 5,2 kilometra, pre rok 2012 5,5 kilometra, postavia 10 diaľničných privádzačov.

Ako Demagog.SK v minulosti uviedol. Podľa NDS vo výstavbe v roku 2011 budú úseky Jablonov-Studenec v dĺžke 5,2 km (plánované ukončenie 2012) a Košice-Milhosť v dĺžke 14,2 km (do 2013). Dokončiť sa má PPP projekt Nitra-Tekovské Nemce v celkovej dĺžke 44,8 km. Súčasný minister dopravy Ján Figeľ tiež avizuje na rok 2011 začiatok výstavby úsekov diaľnice D1.

Demagog.SK NDS začiatok


… pretože existuje priama súvislosť medzi plošným testovaním a nárastom mŕtvych alebo obetí covidu ako takého

Neexistuje štúdia, ktorá by spoľahlivo a s všeobecným prijatím vedeckej obce preskúmala a zistila vplyv plošného testovania na nárast úmrtí na ochorenie covid-19 na Slovensku. Dostupné štúdie, o ktorých metodológii a záveroch vedú vedci debaty, však ukazujú skôr opačným smerom - že plošné testovanie šírenie vírusu a teda aj úmrtia znižovalo. Keďže však nie sú k dispozícii dostatočne spoľahlivé vedecké závery o spojitosti plošného testovania a nárastu úmrtí na covid-19, hodnotíme tvrdenie Roberta Fica ako neoveriteľné. Infektológ Pavol Jarčuška v súvislosti s plošným testovaním uviedol , že „akákoľvek mobilita môže byť spojená s vyšším rizikom dovlečenia nákazy, zvlášť v hromadných dopravných prostriedkoch.“ Cesta na test však nebola a nie je jedinou výnimkou zo zákazu vychádzania. Podľa štúdie , ktorá vyšla v časopise Science a ktorej spoluautorom bol aj bývalý minister zdravotníctva Marek Krajčí a infektológ Pavol Jarčuška, malo plošné testovanie „podstatný” efekt na znižovanie šírenia koronavírusu. Matematik Richard Kollár z Univerzity Komenského v Bratislave však tvrdí , že čísla infikovaných mierne klesali už pred testovaním, a to aj vďaka nariadeniu o zatváraní podnikov, škôl a zákaze zhromažďovania viac ako šiestim ľuďom. Iná štúdia ekonóma Martina Kahanca prišla podľa vyjadrenia pre DenníkN k záveru, že „druhé kolo plošného testovania aj so súvisiacimi opatreniami – ako bola karanténa pozitívnych prípadov – viedlo k zlepšeniu epidemickej situácie.” Ak by plošné testovanie bolo hlavnou príčinou zhoršenia epidemiologickej situácie, v krajinách, ktoré takto netestujú, by situácia mala byť výrazne lepšia. Vysoké počty úmrtí po prepočte na hlavu však malo aj susedné Česko a Maďarsko, kde plošné ani pravidelné testovanie nemajú. V Portugalsku plošné testovanie tiež neprebiehalo, napriek tomu bolo chvíľu aj ono na prvom mieste v počte úmrtí.

uviedol štúdie tvrdí vyjadrenia malo bolo


Pred 5-6 rokmi SR bola na čele v raste v EU, nazývali nás karpatskými či akými tigrami.

Slovenská republika mala v roku 2008 medziročný rast DPH na úrovní 5,8 % , čo bol tretí najvyšší rast HDP zo všetkých krajín Európskej únie. Predbehlo nás iba Rumunsko (7,3 %) a Bulharsko (6,2 %). V roku 2007 - teda pred siedmimi rokmi mala Slovenská republika rast na úrovní 10,5% a boli sme na čele rastu HPD v Európske únii.

rast DPH
nazývaná


Jediná strana v slovenských dejinách, ktorú lustroval mafián Kočner bola SaS, a stretával sa s ním pán Matovič.

Z verejných zdrojov nie je možné potvrdiť, či bola SaS jediná strana, ktorej kandidátov preveroval Marián Kočner. Tiež, Igor Matovič priznal jedno stretnutie s Kočnerom - nedá sa však vylúčiť, že boli aj ďalšie. Tvrdenie Ľuboša Blahu preto hodnotíme ako neoveriteľné. Richard Sulík si u Mariána Kočnera pred voľbami 2010 preveroval niektorých ľudí, ktorých chcel vziať na kandidátku SaS. Neskôr sa kolegom ospravedlnil . Kočnerova zaistená komunikácia cez Threemu však odkryla aj jeho kontakty na iných politikov. „Miesto Mumlavej (Lucia Žitňanská - pozn.) nech dôjde ktokoľvek, bude ministerstvo riadiť Monika Jankovská. A to je moja opička,“ písal Kočner Alene Zsuzsovej. Jankovská bola štátnou tajomníčkou Ministerstva spravodlivosti a nominantkou Smeru. Igor Matovič sa priznal k jednému stretnutiu s Marianom Kočnerom. Malo prebehnúť v roku 2010 v komplexe Five Star Residence a trvať asi dve hodiny. Matovič chcel vraj od Kočnera zistiť, čo naňho chystá Richard Sulík: „Hovoril mi, že Richard Sulík si u Dobroslava Trnku vybavoval trestné stíhanie voči mne. Poďakoval som mu a to bolo všetko.“ Líder OĽANO tiež potvrdil , že od Kočnera dostal sms správu. „Písal mi, jednu SMS si pamätám, písal mi, že chce byť stopäťdesiatka na našej kandidátke. Nemal som žiadny aktívny kontakt.” Dištancoval sa však od údajneho prepisu nahrávky medzi ním a Kočnerom, ktorý zverejnili médiá. Označil ho za podvrh. Ľuboš Blaha pre Demagóg.SK uviedol, že svoje tvrdenie považuje za pravdivé, „keďže sa žiadnej inej strane nepodarilo dokázať, že jej Kočner lustroval kandidátku a pri strane SaS sa to dokázať podarilo.”

preveroval kolegom ospravedlnil bola priznal vraj potvrdil Dištancoval


Naše daňové a odvodové zaťaženie je dnes o 5 percentných bodov vyššie ako v Poľsku.

Keďže o daňovom a odvodovom zaťažení jednotlivých krajín EÚ sa nám nepodarilo dohľadať aktuálne informácie (za rok 2015), pracovali sme s poslednými dostupnými štatistikami (za roky 2012 a 2014), v ktorých daňové zaťaženie Slovenska bolo oproti Poľsku skutočne vyššie o zhruba 5 percentuálnych bodov. Výrok hodnotíme ako pravdivý. Podľa štatistík OECD za rok 2012 (posledné dostupné dáta OECD) má Poľsko daňové zaťaženie na úrovni 32,1 % (oproti Slovensku nižšie o 4,5 p.b.) Podľa portálu Euractiv , je daňové zaťaženie Slovenskej republiky na úrovni 35,2 %. "Uviedol to na tlačovej besede člen Predstavenstva Slovensko-nemeckej obchodnej a priemyselnej komory (SNOPK) Peter Lazar v mene siedmich zahraničných obchodných komôr (francúzskej, holandskej, nemeckej, rakúskej, španielskej, švédskej a talianskej)." "V pozičnom dokumente komôr sa podľa neho konštatuje, že výška daní a odvodov podľa OECD stúpla v rokoch 2012 až 2014 z 28 % na 31 %. “Táto štatistika pritom nezahŕňa daňové licencie zavedené v roku 2015. Tendencia nárastu daní teda naďalej stúpa,” doplnil Lazar." "Slovensko podľa neho vykazuje najvyššiu sadzbu dane z príjmu právnických osôb. “Aj faktor práce je na Slovensku silne zaťažený. Zamestnávatelia musia znášať najväčší podiel sociálnych odvodov. Je všeobecne známe, že znižovanie vedľajších mzdových nákladov má pozitívny vplav na zamestnávanie, napriek tomu zostáva odvodové zaťaženie pre podniky v dnešnej dobe na úrovni 35,2 % bez zmeny vysoké,” podčiarkol. Komory sa preto vyslovujú za všeobecné zníženie daňového a odvodového zaťaženia hospodárskych subjektov." Podobnú úroveň daňového zaťaženia potvrdzuje aj ekonomická vetva denníka sme + portálu iness. - 36,6 %. Podľa štatistík OECD za rok 2012 (posledné dostupné dáta OECD) má Poľsko daňové zaťaženie na úrovni 32,1 % (oproti Slovensku nižšie o 4,5 p.b.) Dátum zverejnenia analýzy: 28.02.2016 Naspäť Nahlásiť chybu

OECD
Euractiv
denníka sme + portálu iness.
OECD


Ten Ivermektín, čo ste použili ako príklad pani Saková, to je tak, že ten liek tu je 40 rokov, nie sú známe žiadne výrazné negatívne vedľajšie účinky, a niektoré krajiny ho už používajú, je tam ďaleko viac skúseností, a tiež sa ho nejde teraz doviezť 2 000 000 kusov.

Ivermektín sa používa vyše 40 rokov, má relatívne bežné vedľajšie účinky. Slovensko doviezli niekoľko tisíc balení na liečbu covidu-19, pre čo však chýba solídny vedecký základ. Tvrdenie Richada Sulíka hodnotíme ako ešte pravdivé. Ivermektín začal byť používaný pre ľudské - a nie veterinárne - použitie začiatkom 80. rokov 20. Storočia. Dnes ho lekári predpisujú najmä na liečenie elefantiázy a riečnej slepoty v rozvojových krajinách Afriky či Latinskej Ameriky. Má predovšetkým antiparazitické účinky, no pôsobí aj protizápalovo a proti vírusom. Spoločnosť Merck - výrobca lieku - však upozorňuje , že neexistujú vedecké dôkazy o účinkoch pri liečbe covidu-19. Ľudské telo Ivermectin relatívne dobre toleruje, medzi nežiaduce účinky možno zaradiť závraty, svrbenie, nevoľnosť alebo hnačku a zriedkavo alergické reakcie. WHO podotýka , že pri odkedy sa liek používa, vedľajšie účinky sa prejavili u polovice pacientov - nesúviseli však s liekom samotným, ale s jeho interakciou s chorobou. Koncom januára 2021 Ministerstvo zdravotníctva povolilo využívanie dovtedy neregistrovaného Ivermectinu na liečebné účely covidu-19 po dobu pol roka. Rezort taktiež informoval o masívnom dovoze lieku na Slovensku - ide však iba o desiatky tisíc balení. Ivermectin registrujú aj USA či iné európske krajiny ako Francúzsko, Švédsko či Nórsko, avšak iba na určené choroby. Liečba Covid-19 Ivermectinom, naopak, bežná nie je. Slovensko je v skutočnosti prvou krajinou v Európe, ktorá tento krok urobila.

začal
upozorňuje
nežiaduce účinky
podotýka
povolilo
informoval
USA
európske
prvou